Niški deficit 323 miliona | NisCafe\nNiški deficit 323 miliona\nGradsko veće usvojilo je Predlog odluke o završnom računu Niša za prethodnu godinu u kome se navodi da je gradska kasa zabeležila deficit od 323 miliona dinara. To je, kako se ističe, i dalje neuporedivo bolje od drugih velikih gradova koji imaju procentualno dva do tri puta veći deficit. Takođe, doneta je odluka o smanjenju stope poreza na imovinu sa 0,4 na 0,3 odsto, što će donekle smanjiti poresko opterećenje građana.\nTekući prihodi grada su po završnom računu za prošlu godinu iznosili 4 milijarde i 996 miliona, dok je vrednost rashoda bila 5 milijardi i 320 miliona dinara. To, prema mišljenju čelnika grada, nije veliki minus s obzirom na probleme drugih gradova u Srbiji.\nSastavni deo završnog računa je i izveštaj Državne revizorske institucije, ali on još nije stigao uprkos činjenici da je krajnji rok za to 1. jun. Gradsko veće odlučilo je da pismenim putem zatraži od ove institucije da na vreme dostavi taj izveštaj. Takođe, doneta je i odluka da se stopa poreza na imovinu smanji za 0,1 odsto u skladu sa novim zakonom.\nGradsko veće povuklo je odluku Uprave za imovinu i inspekcijske poslove o retroaktivnom povećanju zakupnine gradskih lokala, čime su uvažene primedbe zakupaca i Lige za zaštitu privatne svojine i ljudskih prava.\nrtv zona Vesti\t2015-04-09\nOznake: rtv zona Vesti


Tokom protekla 24 sata na osnovu 60 obrađenih uzoraka, na severu Kosova zabeleženo je osam novih slučajeva infekcije, a u srpskim sredinama južno od reke Ibar evidentiran je jedan.\nNovoinficirani po opštinama na severu Kosova: Kosovska Mitrovica (2), Zubin Potok (6), Zvečan (0) i Leposavić (0).\nKada je reč o srpskim sredinama južno od Ibra, jedan pozitivan slučaj zabeležen je u Gnjilanu.\nPrema najnovijim podacima, tokom prethodnog dana, na severu Kosova, izlečeno je 16 pacijenata - po pet iz Kosovske Zvečana i Leposavića i jedan iz Zubinog Potoka.\nU sredinama južno od Ibra zabeležena su tri izlečenja - po jedno u Gnjilanu, Lipljanu i Kosovskoj Kamenici.\nTrenutno se u samoizolaciji nalazi 363 lica.\nU Zdravstvenom centru u Kosovskoj Mitrovici nalazi se 53 osoba, jedan pacijent smešten je u KBC “Dragiša Mišović”, jedan u KC Kragujevac i troje u KC Niš.


Ministarstvo prosvete: U slučaju obustave rada disciplinski postupci\n22.12.2014. Pregovori Ministarstva prosvete, nauke i tehnološkog razvoja sa četiri reprezentativna sindikata prosvete o prekidu štrajka nisu dali željeni dogovor jer izuzimanje prosvete iz smanjenja plata u javnom sektoru ni jednog trenutka nije bilo realna opcija. Sindikati su ovog vikenda odbili ponudu Vlade Srbije da okončaju štrajk, a da se nastavnicima u Srbiji ispl...\nŠtrajk upozorenja zaposlenih u javnom sektoru\n16.12.2014. Članovi Konferedacije slobodnih sindikata organizovali su danas u 11.55 jednočasovni štrajk upozorenja uz poštovanje minimuma procesa rada na radnim mestima. Predsednik Konferedacije slobodnih sindikata Ivica Cvetanović rekao je novinarima na konferenciji u prostorijama tog sindikata, da su zahtevi predstavnika tog sindikata da se uspostavi socijalni dijalog ...\nŠtrajk upozorenja radnika Pošte 16. decembra\n15.12.2014. Konfederacija slobodnih sindikata radnika, koja obuhvata gotovo ceo javni sektor i čiji je osnivač Sindikat PTT Srbije, najavila je štrajk upozorenja radnika PTT za 16. decembar u 11.55 u svim većim gradovima Srbije, zbog smanjenja plata u javnom sektoru. Član Glavnog odbora sindikata PTT radnika u Čačku, Pavle Perišić izjavio je da je najavljen...\nMinistarstvo prosvete: Obustava nastave je nezakonita\n11.12.2014. Najava četiri sindikata prosvete da će pozvati članstvo da 22. decembra na jedan dan u potpunosti obustave nastavu, predstavlja poziv na kršenje zakona. To je saopštilo Ministarstvo prosvete Srbije i poručilo da su za to predviđene sankcije. Potom se oglasio i ministar prosvete Srđan Verbić koji je istakao da u budžetu nema novca i da ne pos...


Tajne službe vršljaju Srbijom 30 godina SADA JE CILJ KOSOVO - WebTribune\nHome/SPEKTAR/Tajne službe vršljaju Srbijom 30 godina SADA JE CILJ KOSOVO\n15. јуна 2018.\tSPEKTAR Ostavite komentar\nSrbija je na meti obaveštajnih službi šezdesetak zemalja, koje imaju plan za subverzivna dejstva, lažne vesti i uznemiravanje javnosti, kaže Milan Mijalkovski.\nProfesor Mijalkovski,inače nekadašnji dekan Fakulteta bezbednosti, za list „Politika“ kaže da sve što se dešava u Srbiji može da se posmatra i kroz neki unutrašnji razlog, ali da to treba dovesti u kontekst sa interesima stranog faktora.\nPrema njegovim rečima, situaciju u Srbiji i regionu treba posmatrati kroz sistem spojenih sudova i ukazuje na oštru sukobljenost u ovom regionu geopolitičkih interesa najmoćnijih sila sveta – SAD, Rusije i Kine, Turske kao regionalne sile, ali i transnacionalnog faktora koji mnogi zanemaruju – islamista.\nSvemu treba dodati, prema njegovim recima, i „agresivni nastup“ Zapada, pre svega EU, u pogledu KiM.\nNa osnovu iskustva i dugogdišnjeg praćenja situacije, Mijalkovski kaže da Srbiju „istražuju“ obaveštajne službe šezdesetak zemalja. „Imajući u vidu da to čine skoro tri decenije, to znači da su one stvorile takve pozicije, takvu agenturu od uticaja u Srbiji koja je spremna, osposobljena, školovana da izvodi raznovrsna subverzivna dejstva, počev od grupa za pritisak, lansiranja kojekakvih lažnih vesti, uznemiravanja javnosti. Njihove mogućnosti su respktabilne i stalno se osnažuju raznim aktivnostima, pre svega tajnim, ali i javnim“, ocenjuje Mijalkovski.\nNa pitanje šta im je glavni cilj, on odgovara da žele da prinude Srbiju na što hitnije priznavanje lažne države Kosovo. „Kako otpor prema takvom njihovom cilju jača, treba očekivati da će oni pojačavati raznovrsne pritiske. Mislim da tako treba gledati na aktuelnu bezbednosnu situaciju i perspektive“, ocenjuje Mijalkovski.


Projekat “Podrinje” napreduje | Palelive.com\nPočetna Regija Višegrad Projekat “Podrinje” napreduje\nProjekat “Podrinje” napreduje\nVIŠEGRAD – Ministar regionalnog razvoja i lokalne samouprave Srbije Verica Kalanović izjavila je Srni da veoma dobro napreduje projekat “Podrinje”, koji predviđa saradnju opština Srbije i Republike Srpske, te je najavila održavanje skupa ovim povodom, najverovatnije u Višegradu. Ona je napomenula da su u 25 opština Srbije i Srpske podijeljeni upitnici uz dodatna objašnjenja aktivnosti vezanih za saradnju.\n“Bili smo i u opštini LJubovija i upoznali se sa njihovim zahtevima za izgradnju saobraćajne veze sa Bratuncem, odnosno mogućnošću izgradnje mosta ili detaljne rekonstrukcije postojećeg”, rekla je Kalanovićeva.\nOna je navela da bi na taj način transport mogao da bude normalno uspostavljen, a ne ograničen samo na pješake i laka vozila.\n“Narednih dana posetićemo i opštinu Bajina Bašta”, rekla je Kalanović.\nOna je navela da je napredak i to što je njeno ministarstvo uspostavilo redovnu komunikaciju sa Predstavništvom Republike Srpske u Beogradu, te je dodala da su ti sastanci na nedeljnom nivou.\n“Priprema se konferencija koju smo najavili na zajedničkoj sednici vlada Srbije i Srpske, odnosno skup svih 25 opština i gradova i privrednih komora sa predstavljanjem projekata za naredni period”, rekla je Kalanovićeva, napominjući da će skup biti vjerovatno održan u Višegradu.\nProjekat “Podrinje” je zajednički projekat vlada Republike Srpske i Srbije, dominantno privrednog karaktera.\nPredviđa saradnju u oblasti ekologije, sporta, kulture, obrazovanja, zdravstva i civilnog društva i podrazumijeva uvezivanje prostora 25 opština, od kojih je 12 na teritoriji Srpske, a 13 u Srbiji.\nCilj projekta “Podrinje”, čiji je idejni tvorac Predstavništvo Republike Srpske u Beogradu, jeste da se olakša i unaprijedi život ljudi sa obje strane Drine i otvore mogućnosti za saradnju u oblasti privrede, zdravstva, turizma, kulture i obrazovanja.\nProjekat “Podrinje” biće realizovan na tri nivoa – nacionalnom, regionalnom i lokalnom, a jedan od prvih ciljeva biće pretvaranje Drine u saobraćajni koridor koji će modernom infrastrukturom povezati stanovništvo Srbije i Srpske.\nPrethodni članakDraženu Ostojiću određen jednomjesečni pritvor\nNaredni članakKontrola traktora i radnih mašina


Masterindex Srbija: 83% aktivnih korisnika kartica kupuje 'online'\nMasterindex Srbija: 83% aktivnih korisnika kartica kupuje ‘online’\nMilena Rašić 5. 9. 2018.\nNovo Masterindex godišnje istraživanje finansijskih navika aktivnih korisnika kartica pokazuje da sve veći broj ispitanika kupuje na Internetu, a 70% njih plaća karticom.\nKako istraživanje pokazuje, online trgovinu potrošači mahom obavljaju nekoliko puta godišnje, a najaktivniji među njima su ispitanici starosti 35 – 44 godine (35%). Odeća i obuća kao i prošle godine ostaju najkupovaniji artikli putem Interneta, a za njima slede elektronski uređaji i knjige.\nKada se, pak, govori o uslugama, 17,7% ispitanika koristi online plaćanja prilikom rezervacije smeštaja, a 17% ih koristi za kupovinu avio karata.\nPored toga, porastao je i broj ljudi koji svoje komunalne i druge račune plaćaju putem Interneta. Tokom 2016. za taj način obavljanja transakcije odlučivalo se samo 18% ljudi, dok danas 52,5% aktivnih korisnika kartica plaća na ovaj način.\nBezbednost i dalje na prvom mestu\nIz Mastercarda potrošače podsećaju da plaćanju putem Interneta priđu kao i plaćanju putem drugih kanala – sa izvesnom dozom opreza. “PIN i CVC2 kodovi se nikada ne smeju deliti sa drugima, a prilikom plaćanja se mora proveriti da li se u address baru trgovca nalaze simboli https i katanac koji garantuju sigurnost podataka”, podsećaju iz Mastercarda.\nNa nivou platne industrije, naglašavaju, u primeni je PCI DSS standard (payment Card Industry Data Security Standard) koji u ogromnoj meri smanjuje rizik od gubitaka podataka, a sa kojim moraju biti usaglašeni svi online trgovci koji prihvataju kartice, banke prihvatioci i pružaoci platnih usluga. Uz to, iz Matercarda podsećaju:\nKupci uvek treba da provere da li se na strani trgovca nalazi i oznaka Mastercard® SecureCode™, jer SecureCode usluga predstavlja lični broj za autorizaciju kreditnih i debitnih kartica ovog kartičara koji se koristi prilikom svake Internet transakcije, a koji zna samo korisnik.\nSve ove mere doprinose tome da se sve veći broj kupaca odluči za plaćanje karticom (75,6% ispitanika koji plaćaju na internetu), dok je broj onih koji plaćaju kešom prilikom preuzimanja robe 42,5%. Internet , kako se čini, poslednjih godina u Srbiji ima sve veću ulogu u obavljanju finansijskih transakcija a sledeći korak je, zaključuju iz naši sagovornici, proširiti te navike i na neaktivne korisnike kartica.


Fejsbuk se žali sudu na zahtev EU za pristup dokumentima - JUGPRESS\nAmerička kompanija Fejsbuk podnela je žalbu protiv Evropske komisije posle spora zbog zahteva za pristup dokumentima tog tehnološkog giganta u okviru istraga o prikupljanju podataka. Fejsbuk tvrdi da traženi podaci prevazilaze nadležnosti istraga i da bi otkrili previše lične informacije.\nRegulatorna tela EU istražuju da li je Fejsbuk zloupotrebljavao podatke svojih korisnika, kao i kako kompanija posluje na svom onlajn tržištu.\nFejsbuk dovodi u pitanje pravo EK na pristup hiljadama “nerelevantnih” dokumenata koja sadrže “veoma lične informacije”, potvrdila je kompanija.\nIzvor upoznat sa pitanjem rekao je za EURACTIV.com da je Komisija zahtevala pristup dokumentima Fejsbuka koji sadrže više od 2.500 specifičnih fraza koje bi se koristile u pretrazi, uključujući veoma opšte ključne reči.\n“Sa takvim kriterijumima bilo bi ustupljeno stotine hiljada dokumenata. Mnogi od njih bi otkrili lične i potpuno nebitne lične informacije”, naveo je taj izvor.\nOd početka istrage 2019. godine Fejsbuk je Komisiji predao više od 300.000 dokumenata, ali američka kompanija navodi da bi davanje još hiljada dokumenata koje traži EK moglo da kompromituje osetljive lične podatke koje ne bi bile od koristi za istragu.\nPrema rečima izvora, mnogi dokumenti koje zahteva Komisija uključuju medicinsku dokumentaciju zaposlenih, informacije o brizi o deci i podatke povezane s privatnim investicijama i osiguranjem.\nUprkos širokoj i osetljivoj prirodi opsega dokumenata, EURACTIV navodi da je Fejsbuk spreman da regulatornim telima EU pruži informacije koje traže, ali samo tako što bi im dao pristup takozvanim “sobama sa podacima”, koje predstavljaju bezbedno virtuelno okruženje gde se nalaze osetljivi ili poverljivi podaci koje ne mogu da kopiraju ili sačuvaju treća lica koja imaju pristup tim “sobama”.\nIpak, prema navodima dva izvora, Komisija je odbacila takav predlog i tražila da joj budu predate kopije dokumenata.\nFejsbuk je zbog toga odlučio da na zahtev Komisije podnese žalbu Opštem sudu EU 15. jula, tvrdeći da zahtevi prevazilaze nadležnosti istrage i da nisu srazmerni potrebama istrage.\n“Izuzetno široka priroda zahteva Komisije znači da bi se od nas zahtevalo da predamo pretežno nerelevantna dokumenta koja nemaju nikakve veze sa istragama Komisije”, saoštio je 27. jula Tim Lemb, savetnik za konkurenciju u Fejsbuku.\n“Smatramo da te zahteve treba da razmotre sudovi EU”, naveo je.\nPortparol EK je saopštio da će to telo “braniti svoj slučaj na sudu” i da je u toku istraga “potencijalno nekonkurentnog ponašanja Fejsbuka”.\nU školi. 59%, 29 glasova\n29 glasova 59%\n29 glasova - 59% od svih glasova\nOnline 41%, 20 glasova\n20 glasova 41%\n20 glasova - 41% od svih glasova\nUkupno glasalo: 49


Bjorn Virdhajm - Trka još nije gotova\nHome » Featured » Bjorn Virdhajm – Trka još nije gotova\nBjorn Virdhajm je automobilsta iz Švedske za kojeg su verovatno čuli samo najzagriženiji fanovi auto-moto sporta. Uspeo je Virdhajm da u dve sezone bude test vozač u Formuli 1, uspeo je da dugo godina sa manje ili više uspeha učestvuju u raznim automobilističkim šampionatima, a najveći uspeh ostvario je 2003. godine osvajanjem titule u Formula 3000 šampionatu. Zahvaljujući toj tituli došao je do pozicije test vozača u Formuli 1, ali se mnogo više od osvajanja titule iz te šampionske sezone pamti njegov nastup na trci ulicama Monte Karla.\nUbedljivo je Bjorn Virdhajm vodio u toj trci i činilo se da ne postoji ništa što će ga sprečiti da trijumfuje. U poslednjem krugu imao je skoro 5 sekundi prednosti ispred drugoplasiranog Nikolasa Kiese, a članovi njegovog Arden Internešonal tima već su zauzimali pozicije na zidu na startno-ciljnom pravcu, kako bi sa Virdhajmom proslavili njegov trijumf na legendarnoj “stazi”. Bjorn Virdhajm je to primetio, pa je izašavši na ciljni pravac, potpuno siguran da je već prešao ciljnu liniju, naglo usporio, gotovo zaustavio bolid, kako bi sa svojim timom proslavio trijumf. Jedini problem je bio taj što to Virdhajm nije prešao liniju cilja i što je do prave ciljne linije ostalo više desetina metara, a Nikolas Kiesa je nailazio velikom brzinom. Shvativši da je pogrešio, Bjorn Virdhajm reaguje i ubrzo dodaje gas, ali je već prekasno…\nBjorn Virdhajm je preranim slavljem ostao bez pobede u Monte Karlu.\nNikolas Kiesa pretiče Virdhajma na ciljnom pravcu i beleži trijumf, dok Šveđanin, kao i članovi njegovog tima, ostaju u šoku. Mnogi su se pitali šta se zapravo dogodilo i kako je Virdhajm mogao da previdi ciljnu liniju, sumnjajući u to da je možda iz nekog razloga namerno propustio Kiesu, a odgovor na sve nedoumice stigao je ubrzo posle trke. Naime, na mnogim stazama na kojima se voze auto-moto trke, startna i ciljna linija nisu na istom mestu, tačnije gotovo redovno se ciljna linija nalazi bliže početku, a startna bliže kraju startno-ciljnog pravca, pa je Bjorn Virdhajm mislio da je takav slučaj i u Monte Karlu. Ipak, pogrešio je, u Monte Karlu su startna i ciljna linija bile na istom mestu, pa je zbog toga što to nije znao i što je želeo da proslavi trijumf sa ekipom dok se još nalazio u bolidu na startno-ciljnom pravcu, Bjorn Virdhajm ostao bez pobede na legendarnoj “stazi”.\nNa njegovu sreću, Bjorna Virdhajma propust u finišu trke u Monte Karlu na kraju sezone nije skupo koštao, pa je ipak uspeo da dođe do titule u Formula 3000 šampionatu te 2003. godine, a kako je izgledao finiš trke ulicama Monte Karla u kojem je Šveđanin preranim slavljem na kraju ostao bez pobede, možete pogledati na snimku koji je pred vama.


Polovni Alfa Romeo 159 2006. godište iz Beograda - OtkupAutomobila.rs\nOtkupAutomobila.rs > Portfolio > Polovni Alfa Romeo 159 2006. godište iz Beograda\nDate: 12. новембра 2018. Tags: Otkupljeni automobili\nKada se govori o Alfa Romeo kompaniji, jedan od njihovih najpopularnijih modela limuzina, kada je reč o putničkim vozilima, svakako je Alfa Romeo 159. Proizvodnja ovog modela trajala je od 2005. do 2011. godine.\nAlfa Romeo 159 može se pohvaliti elegantnim linijama, ali i delimično agresivno izrađenim oblicima i konturama koje asociraju na brzinu, snagu i dinamiku. Ovaj model Alfa Romeo-a je 2006. godine osvojio treće mesto u izboru za najbolji evropski automobil, a iste godine ocenjen je sa maksimalnih 5 zvezdica za bezbednost na testovima sudara. Standard kada su u pitanju ovi modeli jeste da umesto ključa postoji kartica uz pomoć koje se startuje i gasi motor.\nS obzirom na to da svakodnevno dobijamo mnoštvo poziva za otkup polovnih automobila svih vrsta, ovaj put imali smo priliku da otkupimo Alfa Romeo 159-ku 2006. godište. U nastavku teksta pogledajte kako je izgledao otkup i kolika je bila cena za ovaj polovni Alfa Romeo 159.\nKarakteristike modela Alfa Romeo 159 iz 2006. godine\nOd dodatne opreme: airbag za vozača i suvozača, kao i bočni airbag, child lock, ABS, ESP, kodiran ključ, blokada motora, centralno zaključavanje, putni računar, električni podizači, svetlo za maglu, tonirana stakla, sedišta podesiva po visini, aluminijumske felne, radio CD, parking senzori.\nOno što je bitna stavka našeg poslovanja jeste činjenica da otkupljujemo sve vrste automobila, bez obzira da li se radi o havarisanom ili vozilu koje je u voznom stanju. Jedini razlog zbog kojeg obraćamo pažnju na stanje vozila jeste kako bismo na najbolji mogući način mogli da utvrdimo realnu cenu automobila.\nPolovni automobil koji smo ovaj put imali priliku da otkupimo jeste Alfa Romeo 159 2006. godište, koji se, kao što smo na prvi pogled i mogli da zaključimo, nalazi u odličnom stanju, a takav se pokazao i u probnoj vožnji.\nKako nam je vlasnik naveo, razlog zbog kojeg se odlučio na prodaju ovog vozila jeste taj što mu je istekla registracija, a s obzirom na to da već ima noviji model automobila u svom posedu, nije mu isplativo da vodi računa o oba vozila.\nNakon svih utvrđenih činjenica o stanju automobila, na obostrano zadovoljstvo, dogovorili smo se sa vlasnikom da je fer cena za otkup Alfa Romeo 159 polovnjaka 2,900 evra.\nKao što smo već ranije pomenuli, nije nam bitno u kakvom je stanju vaš automobil, takođe nam nisu bitne ni godine starosti, kao ni pređena kilometraža jer bez obzira na sve vršimo otkup polovnih automobila po najpovoljnijim cenama i u najkraćem mogućem roku.


Elektroprivreda Srbije nije tražila poskupljenje električne energije | Energetski portal Srbije\nElektroprivreda Srbije nije tražila poskupljenje električne energije\n08.07. 2014 Srbija\nPrema pisanju lista “Blic”, Elektroprivreda Srbije uz podršku Ministarstva finansija, nije uputila zvaničan zahtev za poskupljenje električne energije Agenciji za eneregetiku Republike Srbije (AERS). Nema čak ni najave za ovaj postupak.\nPrema ranijim navodima ovog lista, Ministarstvo finansija i EPS predložili su Vladi Srbije da struja od jeseni poskupi, najpre 30 odsto, a onda još 20 odsto i da su premijer Republike Srbije, gospodin Aleksandar Vučić i ministar energetike, gospodin Aleksandar Antić protiv ovakvih mera.\nRazlog za sprovođenje ovakvih mera je prospektivni uvoz struje koji mora biti plaćen unapred. Potpredsednik Vlade Srbije, gospođa Zorana Mihajlović za list “Politika” ističe da Elektroprivreda Srbije planira uvoz električne energije u vrednosti od 150 miliona evra ali da se to pitanje neće rešavati povećanjem cena.\nČinjenica je da je Elektroprivreda Srbije pretrpela veliku štetu tokom nedavnih poplava, pa će tako u narednoj grejnoj sezoni TE “Nikola Tesla” u Obrenovcu isporučivati 30 odsto manje električne energije nego što je planirano.\nGospođa Zorana Mihajlović, ministarka građevinarstva, saobraćaja i infrastrukture, takođe navodi da cena električne energije nema veze ni sa saniranjem štete od poplava i da se to pitanje postavlja godinama poredeći cenu struje u Srbiji sa cenom u zemljama regiona.\nPoslednje poskupljenje struje u Srbiji bilo je 1. avgusta 2013. u proseku 10,9 odsto za domaćinstvo i 12,8 za privredu. Prethodno je bilo 1. aprila 2011. godine u proseku 15 odsto.


U tekstu pod naslovom “Srbija, raj vakcina” novinar Gaetano Pekoraro podvukao je velike razlike između Srbije, koja nije u Evropskoj uniji, i koja je do sada vakcinisala 30% stanovnistva bar jednom dozom i gde se trenutno vakciniše populacija između 40 i 50 godina, i Italije, koja je deo Evrope, a vakcinisalo se svega 14% ljudi, i još nije završena imunizacija ni ljudi starijih od 80 godina.\nMoguće je birati vakcinu\nOno što su pak najviše istakli jeste da je u Srbiji moguće birati vakcinu jer, kako im je to u prilogu saopštila premijerka Ana Brnabić, "želja Vlade je da se svi ljudi osećaju sigurno", te da su na vreme naručene i vakcine iz Rusije i Kine s kojima Srbija ima odlične diplomatske odnose. Naglašavaju i dobru i efikasnu organizaciju zahvaljujući digitalizaciji, što je omogućilo da ljudi nakon prijave za vakcinu u Srbiji budu pozvani i u roku od 24 časa, a najkasnije za 10 dana, dok u Italiji stariji od 80 godina već dva meseca čekaju poziv.\nInteresovanje stranaca za vakcinaciju\nSrbija je do sada dobila na desetine hiljada poziva iz inostranstva, najviše iz regiona i iz Italije i Austrije, i svi koji su se prijavili na portalu E-uprava dobiće poziv, istakli su novinari. U poređenju vakcinacije u Srbiji i Italiji oni podvlače da u našoj zemlji sve funkcioniše kao sat te da se u najvećem centru za vakcinaciju dnevno vakciniše oko 7.800, a u Milanu, u istom takvom centru, 450.\nŠto se tiče regiona Lombardije, koja broji 10 miliona stanovnika, dnevno se vakciniše 27.000 ljudi, a u Srbiji, od 7,5 miliona stanovnika 53.000 ljudi za 24 časa.\nPrilog se završava zaključkom da ako se ovako nastavi, Italija će dostići kolektivni imunitet u februaru 2022, a Srbija u julu ove godine.\nPUTIN UVEREN "Rusija će dostići kolektivni imunitet do kraja leta"


KONKURS ZA DODJELU STIPENDIJE - AGENCIJA ZA NEKRETNINE NOVI DOM - KUCE STANOVI PROPERTY HOME Novidom\nDino Teljigović, vlasnik Agencije za nekretnine NOVI DOM ističe da se u svom dosadašnjem poslovanju Agencija za nekretnine NOVI DOM odazivala na skoro sve akcije društvene odgovornosti, a korak naprijed napravila je projektom šestomjesečnog stipendiranja jednog učenika i jednog studenta sa područja Unsko - sanskog kantona.\nPravo na stipendiju koju dodjeljuje Agencija za nekretnine NOVI DOM, Bosanska 9, Bihać, mogu ostvariti učenici osnovnih i srednjih škola sa područja Unsko - sanskog kantona i studenti sa područja Unsko - sanskog kantona koji studiraju na nekom od visokoškolskih ustanova u Bosni i Hercegovini ukoliko ispunjavaju uslove utvđene Pravilnikom o dodjeli stipendije učenicima i studentima sa područja Unsko - sanskog kantona.\nPravo na stipendiju mogu ostvariti, pod uslovima utvrđenim Pravilnikom učenici i studenti:\nkoji su državljani Bosne i Hercegovine sa mjestom prebivališta i pohađanja nastave u Unsko -sanskom kantonu, što dokazuju jednim od dokumenata kojima se temeljem propisa dokazuje mjesto boravka i pohađanja nastave,\nopći uspjeh iz svih predmeta u prethodnoj godini školovanja (važi za učenike osnovnih i srednjih škola),\nopći uspjeh iz svih predmeta u posljednjoj akademskoj godini (važi za studente)\npohađanje druge škole (muzičke, likovne dr.) uz redovnu srednju školu,\nOznačiti u komentaru jednog facebook prijatelja kako bi što više ljudi vidjelo objavu.\nUčeniku osnovne ili srednje škole koji je ostvario pravo, jedna stipendija se dodjeljuje od 1. januara 2018.godine do 1. juna 2018.godine u mjesečnom iznosu od 100,00 KM.\nStudent koji je ostvario pravo, jedna stipendija se dodjeljuje od 1. januara 2018.godine do 1. juna 2018.godine u mjesečnom iznosu od 100,00 KM.\nBihać, 02. novembar 2017.godine


"CG ima odgovornost da se bori protiv terorizma"\nMargaret En Uehara, američka ambasadorka u Crnoj Gori\nCrna Gora kao članica NATO ima veću odgovornost u borbi protiv terorizma i nasilnog ekstremizma, ali uživa i veću podršku Sjedinjenih Američkih Država u tim naporima, poručila je američka ambasadorka u Crnoj Gori, Margaret En Uehara.\nUehara je to saopštila na Konferenciji o primjeni crnogorskog krivičnog zakonodavstva u borbi protiv terorizma i nasilnog ektremizma koja se održava u Budvi.\n“Prilogođavanjem krivičnog zakonodavstva, Crna Gora je već napravila čvrst zakonodavni okvir za gonjenje pojedinaca koji su uključeni u borbe na stranim ratištima. Naredni korak je da se koriste alatke, tradicionalne alatke krivičnog pravosuđa, kao što je oduzimanje imovine i prikrivene operacije da bi se zaustavili teroristi, prije nego što udare. Vlada SAD je i dalje posvećena pružanju podrške ovim naporima da se suzbije nasilni ekstremizam i terorizam u svim svojim vidovima“, kazala je Uehara.\nPrema njenim riječima, gotovo svakodnevno nas događaji podsjećaju da moramo da nastavimo da se borimo protiv terorizma odlučno i čvrsto.\n"Nedavni napad u Njujorku 31. oktobra pokazuje da teroristi ne poštuju fizičke, niti političke granice. Krajnji cilj je da nanesu štetu i da unesu strah u srca naših građana. To je cilj koji ne smijemo dozvoliti da ispune“, zaključila je Uehara.


Vlada obezbedila sredstva za isplatu penzija i invalidnina\nIzvor: S media, 04.Jan.2010, 17:00\nPremijer Republike Srpske Milorad Dodik saopštio je novinarima u Banjaluci da u ovoj godini neće biti ugrožena isplata penzija u RS, kao i izdavanja za boračke kategorije stanovništva.\n"Ispalata decembarskih penzija počeće danas za sve korisnike", rekao je Dodik.\nOn je podsetio da se penzije isplaćuju redovno i to svakog 10. u mesecu i da je današnja isplata decembarske penzije počela >> Pročitaj celu vest na sajtu S media << ranije zbog predstojećih božićnoh praznika.\n"Vlada je za isplatu penzija obezbedila nešto više od 13 miliona evra, čime je vraćen raniji dug Vlade Fondu PIO RS, a iz budžeta je obezbedjena redovna tranša u visini od 8,3 miliona evra", rekao je Dodik.\nOn je najavio da će se i ove godine održati redovnost ispalte penzija, koja u proseku iznosi oko 160 evra.\nPremijer RS je rekao da je vlada obezbedila i nešto više od šest miliona evra za isplatu boračkog dodatka za prošlu godinu, kao i toliko sredstava za vojne i civilne invalidnine.\nDodik je rekao da je ovim vlada demantovala sve one koji tvrde da u budžetu i javnim fondovima nema sredstava i da su dovedena u pitanje redovnost isplata penzija i nadoknada za boračke dodatke i invalidnine.\nPogledaj vesti o: Milorad Dodik, Isplata penzije\nIsplate penzionerima i boračkim kategorijama neće biti ugrožene\nIzvor: Capital.ba, 04.Jan.2010\nBANJALUKA, Predsjednik Vlade Republike Srpske /RS/ Milorad Dodik rekao je da u 2010. godini u RS neće biti ugrožene isplate za penzionere i za boračke kategorije na dosadašnjem nivou i nazvao spekulacijama takve tvrdnje medija i opozicije. 'Isplata decembarskih penzija kreće danas...\n04.Jan.2010: S media\nDan pre: 03.Jan.2010\nDan posle: 05.Jan.2010


Rogatički košarkaši okončali sezonu porazom | 058.ba\nRogatički košarkaši okončali sezonu porazom\nNedoumice oko opstanka\nROGATICA – Iako su u posljednjem ovosezonskom susretu košarkaši Rogatice poraženi na gostovanju od Feniksa 89:81, a samim tim i po plasmanu na tabeli trasirali put za drugu ligu, ipak još je dosta nedoumica oko definitivnog statusa Rogatičana.\nSve se odnosi i na konačnu situaciju u Pemijer ligi iako je Borac napustio elitu postoje velike šanse da Banjalučani i naredne sezone igraju među najboljim klubovima BiH jer je već najavljeno istupanje iz lige ekipe Posušja. U tom slučaju bi i ekipa Rogatice zadržala prvoligaški status, ipak treba sačekati i konačnu odluku takmičarskih organa.\nI situacija oko plasmana klubova iz drugoligaškog društva u I ligu RS još nije izdefinisana, uz sve to i IO KSRS je najavio određene promjene što se tiče takmičenja u prvoligaškom karavanu RS, pa sve kad se sabere pred Rogatičanima je veoma neizvjestan period.\nBez obzira na cijelu situaciju i sve što se desilo od početka prvenstva pa do samog kraja, i uzimajući u obzir košarkašku tradiciju u gradu na obalama Rakitnice, Rogatica svakako zaslužuje da ima košarkaškog prvoligaša.


Onlajn upis dece u predškolske ustanove u Beorgadu, putem nacionalnog portala „eUprava“ biće dostupan roditeljima i u ovogodišnjem upisnom roku, koji traje od 8. do 19 maja.\nKako je saopštilo Ministarstvo za državnu upravu i lokalnu samoupravu, elektronsko podnošenje zahteva će se odvijati u dva koraka – popunjavanje i slanje prijave, a sam proces je besplatan.\nDirektor Direkcije za elektronsku upravu, Dušan Stojanović očekuje da će se ove godine broj zahteva značajno uvećati i „nadmašiti šaltere“.\n„Dokazali smo da sistem funkcioniše. Svih 10.000 prijava, koje su podnete preko eUprave, dostavljene su nadležnim predškolskim ustanovama. Naši dosadašnji korisnici su najbolja preporuka svim roditeljima koji će ove godine rešavati važno pitanje upisa dece u vrtiće“, rekao je Stojanović.\nOn je dodao da je tim Direkcije uspeo da korišćenje te e-usluge omogući nezaposlenima, kao i roditeljima koji nisu državljani Srbije, što je u prošlogodišnjem roku predstavljalo prepreku za prihvatanje velikog broja zahteva.\nDirekcija će, dodao je Stojanović, nastaviti da unapređuje uslugu u predstojećem upisnom roku, ali je apelovao na roditelje da pažljivo proveravaju podatke koje unose, a posebno matične brojeve, jer se tokom prošlog upisnog roka to pokazalo kao najveći problem i prepreka za slanje zahteva.\nStojanović je pozvao roditelje da predaju zahtev za upis dece u vrtić elektronski, jer će na taj način uštedeti vreme koje mogu da provedu sa svojom decom.\nOnlajn upis dece u vrtiće prva je e-usluga nastala povezivanjem i ukrštanjem baza podataka i sistema različitih državnih institucija, zahvaljujući kojoj je brojna dokumenta potrebnih za upis, zamenio jedan obrazac.\nUpis u vrtiće ove godine traje od 8. do 19. maja, a mesta ima za 6.881 mališana.\nTagovi :E uprava, elektronski upis u vrtić, obdaniste, upis u vrtić, vrtić


Pretplata se ukida, dug građana ostaje : Nadlanu.com\nPretplata se ukida, dug građana ostaje\nObjavljeno 7. avg 2013. / 08:57:25\nTa obaveza, međutim, zastareva u roku od godinu dana.\nTo znači da građanima može biti naplaćen samo onaj iznos koji duguju u godini dana pre nego što je pokrenut sudski postupak zbog neplaćanja pretplate.\nProfesor Vladimir Vodinelić objašnjava da RTS može da tuži neplatiše i za dugove nastale pre tih godinu dana, ali i da dužnici mogu da ulože “prigovor zastarelosti”, što može da dovede do toga da ih sud oslobodi plaćanja duga starijeg od godinu dana od dana pokretanja postupka.\nCRVENOKOSA: Marija Veljković Milovanović iznenadila…\nVEĆ ČETIRI GODINE POKUŠAVAJU DA ME OTERAJU SA RTS-A: Vesna…\nGeneralni direktor RTS-a Aleksandar Tijanić kaže da iz ove kuće mesečno šalju 300.000-400.000 opomena neredovnim platišama, ali dodaje da ne zna koliko je tužbi podneto, niti kakav je njihov epilog.\n"Država je pod pritiskom komercijalnih televizija, koje pokušavaju da preuzmu funkciju javnog servisa od RTS-a, ali i da prigrabe prihod RTS-a od marketinga koji iznosi oko 17 miliona evra. Jedni bi da uzmu autore i emisije, drugi informativni program, treći dokumentarni, a svi zajedno bi da podele prihode od našeg marketinga", kaže Tijanić.\nTijanić pita i da li država ima 80 miliona evra, koliko je RTS-u potrebno da bi funkcionisao uz postojeći prihod od marketinga, i dodaje da bi mogli da rade i sa 60 miliona evra iz budžeta ako država obezbedi pare za socijalni program za 1.000 ljudi. Istovremeno, planirana transformacija Tanjuga u vladin biro za informisanje, značila bi, prema ocenama ljudi iz struke, nestajanje Tanjuga kao medija, što bi dovelo i do otpuštanja barem polovine od nešto više od 200 zaposlenih.\n"Imati 200 u Vladinom birou za informisanje je previše. Vladina pres služba već ima tridesetak zaposlenih, tako da bi veliki broj ljudi iz Tanjuga morao da ode ", ocenjuje predsednik NUNS-a Vukašin Obradović, ali istovremeno sumnja u spremnost sadašnje vlade da otpusti 100 novinara.


Burek na kvadrat | Novosti.rs\nBurek na kvadrat\n13. 09. 2010. u 20:58\nU Nišu pekari oborili Ginisov rekord. Za najveći burek utrošeno 140 kilograma brašna\nDA je niški burek „mastan i za gutanje slastan“ uverili su minulog vikenda mnogobrojni posetioci privredno-turističke manifestacije „Dani bureka“, koja je organizovana po šesti put. Buregdžije su i ove godine svojski zasukli rukave kako bi napravili ovu poslasticu, a spravljen je i džinovski burek za - Ginisa.\nSpecijalitet od osam kvadrata, težak 200 kila, umesili su i umotali u burek vredni majstori svog zanata iz niških pekara „Branković“, „Nios“ i „Čiča i Nele“. Za ovu „grdosiju“ utrošeno je 140 kilograma brašna i 40 kilograma sira, a trebalo je i 50 minuta da se ispeče. Prethodno su ga pravila četiri majstora više od dva sata.\nNajteži deo posla bio je da se razvuku kore, a posle je već išlo mnogo lakše. Htele su niške burekdžije da naprave još veći burek, ali je problem što u gradu ne postoji veća pećnica.\n- Da je ovaj burek bio vrhunskog ukusa pokazuje činjenica da su ga Nišlije naprosto razgrabile i pojele za nekoliko minuta - veli Bratislav Vukadinović, predsednik Unije pekara, organizatora niške „Burekdžijade“.\nKako u Nišu, tokom ovih „Dana bureka“, predstavnici Ginisove knjige rekorda nisu bili prisutni, postupak pravljenja velikog bureka zvanično je snimljen i dokumentovan. Sa takvim neoborivim činjenicama, podneće se zahtev za priznanje novog rekorda nad rekordima.\nNa „Buregdžijadi“ u Nišu minulih dana bilo je 12 učesnika, među kojima su i gostiju iz Makedonije, Bugarske i Grčke.


Džeko odveo BiH na korak do A lige!\nFudbalska reprezentacija Bosne i Hercegovine pobedila je selekciju Sererne Irske sa 2:0 na "Grbavici" i posle tri kola zadržali su maksimalan učinak u B ligi grupa 3 Lige nacija.\nSrbija se revanširala Japanu, na korak do polufinala\nOdbojkašice Srbije pobedom su počele fajnl-siks Svetskog prvenstva. U prvom meču G grupe izabranice Zorana Terzića savladale su Japan sa 3:0 (25:19, 25:18, 25:23).\nĐoković: Prvo mesto bi bilo najveće dostignuće\nNajbolji srpski teniser Novak Đoković izjavio je da sve funkcionisalo savršeno tokom Mastersa u Šangaju, koji je osvojio četvrti put u karijeri.\nSrbiji igrač više i penal malo za pobedu u Rumuniji, Crna Gora opet pobedila Litvaniju\nFudbalska reprezentacija Srbije igrala je bez golova protiv Rumunije u Bukureštu u 4. kolu Lige C Grupe 4 Lige nacija. Fudbalska reprezentacija Crne Gore još jednom je bez problema savladala Litvaniju u duelu Lige Nacije, ovoga puta bilo je ubedljvih 4:1.\nŠampion Evrope ubedljiv, Darušafaki ubacio 109 poena\nŠampion Evrope Real Madrid na startu sezone u Evroligi ubedljivo je savladao Darušafaku sa 109:93.\nSilve donele trijumf Portugalcima u Hožuvu, Dva gola Mitrovića u istorijskoj pobedi Srbije!\nFudbalska reprezentacija Srbije pobedila je selekciju Crne Gore u Podgorici sa 2:0. Aktuelni šampion Evrope Portugalija savladala Poljsku 3:2.\nNervoza, pa furija: Novak pobedio, sledi Anderson\nNovak Đoković plasirao se u četvrtfinale turnira iz Masters 1000 serije u Šangaju, pošto je savladao Marka Čekinata sa 6:4, 6:0.\nPoraz Srbije pred završnicu Svetskog prvenstva\nOdbojkašice Srbjie odigrale su najlošiji meč na Svetskom prvenstvu i doživele drugi poraz u devet mečeva. Od Srbije je bolja bila Holandija u meču koji je direktno odlučivao o prvom mestu u grupi i lakšem žrebu pred fajnal siks i poslednju grupnu fazu na šampionatu sveta.\nŠangaj turnir sa najvećim fondom posle grend slemova\nPobednik ovogodišnjeg Mastersa u Šangaju će inkasirati milion i 360 hiljada dolara, što je za 20 hiljada dolara više od onoga što je zaradio ovogodišnji šampion Indijan Velsa.\nTijanđin: Veliki preokret Martićeve, ubedljiva Pliškova\nHrvatska teniserka Petra Martić plasirala se u četvrtfinale turnira u Tijanđinu pošto je u drugom kolu savladala domaću predstavnicu Fangdžou Liu sa 1:6, 6:0, 6:1.\nSpremne za Japan - Mihajlović: Da nastavimo niz\nSrpska odbojkašica Brankica Mihajlović istakla je da evropske šampionke žele da budu nosioci grupe u fajnl-siksu te da će zato dati sve od sebe da pobede Japan u trećem kolu druge runde Svetskog prvenstva. Ovaj mec pocinje danas od 12:20 po srednjeevropskom vremenu , a u istom terminu sastaju se odbojkasice SAD i Kine.


Sigurnost komercijalnog avio-saobraćaja - 2003-08-13\nIzraelska kompanija Rafael razvila je sistem odbrane koji je u stanju da na vrijeme otkrije i od napadnutog aviona skrene ustranu raketu ispaljenu sa zemlje. Ova je sprava razvijena prije deset godina, ali je pitanje njene upotrebe postalo mnogo aktuelnije otkada je otkrivena stvarna zavjera i izvršeno hapšenje trojice ljudi koji su pokušali da iz Rusije u Sjedinjene Države prokrijumčare raketu i prodaju je teroristima.\nAl-Qaida i Taliban, kad su još bili samo mujahedini koji su se borili protiv Rusa u Afghanistanu - dobili su od Amerikanaca više od 9 stotina takvih raketa tipa stinger, što je američka varijanta ruske rakete, koja se pojavila juče u Sjedinjenim Državama. Mujahedini su u Afghanistanu razvili ogromno iskustvo u rukovanju tim oružjem, oborivši više od 250 ruskih letjelica, aviona i helikoptera. Nakon rata oni su zadržali više od 200 raketa, uprkos američkim nastojanjima da ih vrate...u američke magacine, kaže Martin Navias, saradnik Centra za Odbranu pri Britanskom Kraljevskom Koledžu .\nBez sistema za otkrivanje i uništavanje ugradjenog u avion - komercijalne kompanije jednostavno ne mogu da se odbrane od ovakvih teorističkih napada.\nSistem kompanije Rafael je sistem ranog upozoravanja koji reagira na opasnost na udaljenosti od oko 5 kilometara, ali ovi ručni lanseri raketa predstavljaju veliku prijetnju jer se iz njih može pucati na avione iz bliza, pri uzlijetanju i slijetanju, kao pri nedavnom incidentu u Mombasi.\nTaj sistem je vojni, taktički sistem, stvoren za blisku odbranu trupa od niskoletećih neprijateljskih letjelica. U rukama terorista svaki komercijalni avion, helikopter, ali i predsjednički avion Air Force One, jednostavna su meta za ove rakete, sve dok su na manjoj udalenosti od zemlje. Medjutim, Air Force One ima sopstveni sistem zaštite, a komercijalni avioni još nemaju...objašnjava Charles Shoebridge, britanski ekspert za terorizam.\nIncident u Mombasi gdje je izraelski putnički avion zamalo promašen ovom raketom, a zatim i ovaj slučaj koji pokazuje kakao je ustvari jednostavno prokrijumčariti takvo oružje - navelo je mnoge, uključujući i njujorškog senatora Charlesa Schumera da od Ministarstva za unutrašnju sigurnost zatraži da ubrza svoje planove za razvoj američkog prototipa za odbranu komercijalnih aviona od raketa.


15.06.2018. / 13:49\nBANJALUKA – Bez obzira na poslovni rezultat ili obim posla, članovima nadzornih odbora (NO) u javnim preduzećima u Bosni i Hercegovini zagarantovane su naknade koje se kreću i do čak 1.600 KM mjesečno.\nPokazuje to uporedna analiza troškova rada nadzornih odbora urađena na osnovu baze podataka koju je izradio Transparency international u BiH (TI BIH).\nPosmatrajući naknade članovima NO vidljivo je da je po visini naknade apsolutni rekorder „BH Telecom“ Sarajevo čiji članovi primaju po 1.344 KM mjesečno.\nSlijede ih članovi NO „Lutrije BiH“ koji imaju naknade po 1.200 KM, te „Aerodroma Sarajevo“ sa 1.165 KM naknade.\nManje od hiljadu maraka mjesečno imaju članovi NO “Cesta Mostar“ koji za svoj rad dobiju 895 KM, te njihove kolege u „Agrokomercu“ koje po istom osnovu primaju 730 KM. Članovi NO „Vodovoda“ Mostar imaju naknade u iznosu od 700 KM mjesečno.\nŠto se tiče javnih preduzeća u Republici Srpskoj, propisano je da naknada za rad članova nadzornih i upravnih odbora ne može biti veća od 500 KM mjesečno.\n„Iz dostavljenih podataka jasno se vidi da većina javnih preduzeća u RS, bez obzira na poslovni rezultat ili obim posla, članovima nadzornih odbora izdvaja maksimanlnu naknadu od 500 KM“, navode u TI.\nNajveći dozvoljen iznos naknada, odnosno po 500 KM mjesečno tako primaju članovi NO „Puteva RS“, „Elektro Doboja“, „Elektro Hercegovine“, „Elektrokrajine“, „Hidroelektrana na Vrbasu“, „Šuma RS“, Zavoda za udžbenike i nastavna sredstva Istočno Sarajevo, „Hidroelektrana na Trebišnjici“ i Olimpijskog centra Jahorina.\nVažno je napomenti da je sve definisano odlukom Vlade, koja može u svakom trenutku biti izmijenjena ili stavljena van snage.\nU Federaciji BiH naknade su međutim regulisane zakonom, a naknade predsjednika i članova nadzornih odbora veće su i do tri puta od naknada u RS. Tako naknada za rad predsjednika nadzornog odbora može biti utvrđena najviše do dvije prosječne neto plate isplaćene u FBiH u prethodna tri mjeseca.\n„Prema tome predsjednici nadzornih odbora mjesečno inkasiraju i po 1.600 KM bez obzira na broj sjednica kojih često i ne bude u toku mjeseca. Za članove nadzornog odbora mjesečna naknada iznosi 80 odsto od iznosa mjesečne nakande za predsjednika“, istakli su u TI.\nNaknada za punomoćnika koji ima ovlašćenje za zastupanje na skupštini akcionara preduzeća ispred državnog kapitala može se odrediti u iznosu do jedne prosječne neto plate isplaćene u preduzeću u prethodna tri mjeseca.\nRanija analiza TI „Dobro upravljanje u javnim preduzećima u BiH – Analiza transparentnosti, odgovornosti i integriteta javnih preduzeća“ pokazala je da je preko 60 odsto preduzeća obuhvaćenih tim istraživanjem odgovorilo da se sjednice nadzornog odbora održavaju više od sedam puta godišnje, što je i više od zakonom propisanog minimuma od četiri sjednice. Međutim, informacija o tim sjednicama, usvojenim odlukama i drugim njihovim aktivnostima nema.\nPored toga, nisu objavljeni ni propisi i dokumenti koji uređuju rad skupštine i nadzornog odbora, a podaci o održanim sjednicama (pozivi, dnevni red, usvojene odluke, zapisnici, izvodi iz zapisnika…) iz kojih bi se mogao steći utisak o opštem poslovanju preduzeća, objavljeni su samo kod manjeg broja javnih preduzeća.\nVršilac dužnosti izvršnog direktora TI BiH Ivana Korajlić rekla je da se treba uzeti u obzir koliko puta se sastaje nadzorni odbor, kakvo je poslovanje preduzeća i koliki je angažman članova NO.\n„Zaključak je da se apsolutno ne uzima u obzir kako posluje preduzeće, odnosno to ne utiče na to koliko će dati za plate, za upravu i za druge troškove i koliko će zapošljavati radnika“, rekla ja Korajlićeva.\nTagovi: baza podatakaizborizdvajamojavna preduzecanadzorni odbornaknadeTransparency International BiHvazno


Makedonci osumnjičeni za krađu nakita i 25.000 KM u Istočnom Sarajevu - Glas Srpske\nNebojša Tomašević 19.05.2022 11:44\nISTOČNO SARAJEVO - Državljani Sjeverne Makedonije Kristijan V, Dino E. i Zoran M. uhapšeni su zbog sumnje da su na području Istočnog Sarajeva provalili u dva stana i ukrali veću količinu zlatnog nakita i više od 25.000 KM, saznaje "Glas Srpske".\nIz Policijske uprave Istočno Sarajevo, navodeći inicijale, saopštili su da ih terete za teške krađe koje su počinjene 11. i 14. maja iz dva stana.\n- Polciji je prijavljeno da su nepoznate osobe počinile krađu, a istragom je utvrđeno da se radi o K.V, D.E. i Z.M. iz Republike Makedonije koji su pronađeni i uhapšeni. Sumnjičimo ih da su zlatni nakit i veći iznos novca iz dva stana koja se nalaze u Hilandarskoj i Spasovdanskoj ulici na području Istočnog Sarajeva - saopštila je PU Istočno Sarajevo.\nDodaje se da je na osnovu naredbe Osnovnog suda u Sokocu izvršen pretres vozila i stana koji su koristila osumnjičena lica i tom prilikom su pronađeni i oduzeti predmeti koji se dovode u vezu sa izvršenjem krivičnih djela. U policiji su istakli da su osunjmičeni nakon ispitivanja sinoć u 22 časa predati tužiocu Okružnog javnog tužilaštva Istočno Sarajevo.


Propali pokušaji Holandije da dokaže da je avion MH17 oborio ruski „Buk“ - 09.06.2020, Sputnik Srbija\nMeđunarodna istražna grupa u Holandiji nema podatke o tome da je malezijski avion „boing“ (let MH17) iznad Donbasa u Ukrajini 2014. godine oborila raketa... 09.06.2020, Sputnik Srbija\nsvet, vesti, evropa, boing, malezija, pad malezijskog aviona mh17, donbas\n18:21 09.06.2020 (Osveženo: 16:58 06.08.2021)\n© Sputnik / Maša Ross / Uđi u foto-galerijuOlupina malezijskog boinga MH17\n„Sproveli smo istragu u ukrajinskim gradovima Snižne i Zaroščensko na osnovu satelitskih snimaka, fotografija, svedočenja ljudi, telekomunikacionih informacija i drugih izvora dokaza. Istražitelji su došli do zaključka da nema konkretnih dokaza da je 17. jula 2014. godine lansirana raketa ‘zemlja-vazduh’“, rekao je Berger.\nOn je potvrdio da Ukrajina nije pružila primarne radarske podatke, jer njihov radar nije funkcionisao u momentu pada aviona. Međutim, primarni podaci koje je pružila Rusija „uzeti su u obzir“, kao i podaci sa drugih ukrajinskih vojnih i civilnih sistema za praćenje. Oslanjajući se na „ograničene podatke“ stručnjaci na kraju nisu mogli potvrditi da je delovao raketni sistem ili da se u zoni pada avona nalazio lovački avion.\nMeđutim, tužilaštvo neće odustati od verzije da su ruski protivavionski sistemi „Buk“ mogli oboriti „boing“.\n„Činjenica da radari nisu identifikovali raketu ne znači da je tamo nije bilo“, rekao je Berger.\nStručnjaci su ranije tvrdili da je raketa lansirana iz grada Snižne, koji je tada bio pod kontrolom ustanika. Međutim, eksperti ruskog koncerna „Almaz Antej“ došli su do zaključka da raketa ne bi mogla oštetiti levo krilo i levi motor „boinga“ da je lansirana iz Snižna.\nRanije su SAD odbile da pruže sudu u Holandiji satelitske snimke na osnovu kojih tvrde da je malezijski avion oborila raketa lansiranja sa zemlje.\nRanije je ova Međunarodna istražna grupa predstavila preliminarne rezultate istrage o padu aviona na letu MH17 na istoku Ukrajine. Grupa tvrdi da je malezijski „boing 777“ oboren raketnim sistemom „Buk“, koji pripada 53. raketnoj brigadi Vojske Rusije iz Kurska. Istražna grupa smatra da je „Buk“ dovezen iz Rusije, a zatim vraćen. Moskva kategorički negira te optužbe.\nKremlj: Istraga holandskog novinara – dokaz da Rusija nije kriva za obaranje MH17\nNezavisni novinari pronašli nove svedoke u istrazi pada malezijskog aviona u Donbasu /video/


Održivi razvoj (copy)\nCrédit Agricole banka Srbija teži održivom razvoju koji zadovoljava potrebe sadašnjice, a da ne dovodi u pitanje sposobnost budućih generacija da zadovolje sopstvene potrebe.\nTakav razvoj predstavlja integralni ekonomski, tehnološki, socijalni i kulturni razvoj, usklađen sa potrebama zaštite i unapređivanja životne sredine, koji omogućava sadašnjim i budućim generacijama zadovoljavanje potreba i poboljšanje kvaliteta života.\nCrédit Agricole banka Srbija je deo društvene zajednice i lokalnog miljea, pa samim tim na mnogo raznovrsnih i vidljivih, ali i suptilnih načina utiče na nju.\nPrioriteti Banke u ovom periodu\nJedan od prioriteta Banke je upravo intenzivnija i celishodnija integracija u lokalnu zajednicu, bliži odnos sa našim klijentima kako internim tako i eksternim, našim stejkholderima i partnerima, a jedan od strateških ciljeva Crédit Agricole Srbija je ambicija i plan da postane kompanija koja je prepoznata po tome što se aktivno i nesebično zalaže za dečja prava.\nSvaka ambicija i svaki veliki i značajan cilj počinju upravo onim presudnim prvim korakom. U Crédit Agricole Srbija, pokretačka snaga su zaposleni koji volontiraju u svim akcijama za decu posvećujući svoje vreme i energiju cilju da u Srbiji jednog dana u budućnosti, ni jedno dete ne bude gladno.\nCrédit Agricole Banka sa partnerom Metro Cash and Carry dobio nagradu Smart Kolektiva za program „Snaga volonterskog umrežavanja - Magični doručak” u kategoriji Najuspešnije partnerstvo u lokalnoj zajednici.\nNakon ovog priznanja, volonterski tim prerastao je u “Tim Vile Dobrile” koji je mnogo brojniji i aktivniji.\nGodine 2014. “Tim Vile Dobrile” dobio je Grand Prix za Društveno odgovorno poslovanje za humani i humanitarni projekat “Tim Vile Dobrile” dodeljen od strane Francusko-srpske privredne komore.\nCSR AktivnostiAktivnosti društvene odgovornosti pročitaj više


Vučić: Upad ROSU pokazao je da je KFOR namjerno obmanjivao javnost – Borba\nVučić: Upad ROSU pokazao je da je KFOR namjerno obmanjivao javnost\nPredsjednik Srbije Aleksandar Vučić izjavio je da su snage Kfora, odnosno NATO, namjerno obmanjivale sveukupnu javnost i ocijenio da je danas svima jasno po čijem nalogu i u sprezi sa kojim silama su predstavnici NATO lagali.\nU saopštenju kabineta predsjednika Srbije poslije sastanka sa ambasadorom Kine Li Mančangom navodi se da su ga Vučić i premijerka Ana Brnabić zamolili da prenese kineskom rukovodstvu da Srbija nikada nije bila u težoj situaciji.\n“Uprkos svojim stalnim pozivima na mir i stabilnost, uz ozbiljan i odgovoran pristup rješavanju svih problema”, rekao je Vučić, a navodi se u saopštenju.\nBrnabić je rekla da uvođenje taksi od 100 odsto na srpsku robu jeste pitanje i za Ujedinjene nacije, jer je Unmik jedan od potpisnika, i da u tom smislu očekuje podršku Kine u najvažnijoj svjetskoj organizaciji.\nOna je kazala i da očekuje reakciju Evropske unije, jer je reč o kršenju Sporazuma o stabilizaciji i pridruživanju, kao i CEFTA sporazuma.\nLi je rekao da Kina odlično razume šta se dešava na Kosovu i Metohiji i da je to “već poznati scenario napada na integritet Srbije”.\nOn je kazao i da će predsjednik Kine Si Đinping biti o svemu obaviješten u toku dana i da Srbija može da računa na podršku Kine.\nSpecijalne jedinice ROSU su jutros oko 4 sata uhapsile četiri osobe, po nalogu suda koji vodi istragu za ubistvo lidera Građanske inicijative SDP Olivera Ivanovića.\nU nekoliko navrata u sjevernoj Kosovskoj Mitrovici čule su se sirene za uzbunu.\nU Predsjedništvu Srbije je jutros održan sastanak predsjednika Srbije Aleksandra Vučića sa predstavnicima vladine kancelarije za KiM, vojske, policije i bezbjednosnih službi.\nSpas od terora: Milić u Ambasadi Srbije, tamo ne može biti uhapšena\nApelacioni sud: Opet će se vještačiti uračunljivost Čogurića zbog ubistva braće Ćulafić


Nebojša Šćekić, izvršni direktor Sava osiguranja - Intervju.me\nBIZ i ITCRNA GORAOsiguranje\n„Sava osiguranje“ je već duže od decenije druga po veličini osiguravajuća kuća u Crnoj Gori. Naša strategija nikada nije bila da budemo najveći, nego da se trudimo da budemo najbolji i da nas osiguranici prepoznaju kao osiguravajuću kuću kojoj mogu da vjeruju. Naši rezultati poslovanja, brzina i visina isplaćenih šteta, kao i zadovoljstvo naših osiguranika su najbolji dokaz kvaliteta našeg rada i odnosa prema osiguranicima\n“Sava osiguranje” u Crnoj Gori je uspelo da održi poslovnu stabilnost i drugu poziciju na domaćem tržištu osiguranja kada je u pitanju tržišno učešće u bruto fakturisanoj premiji. Tržišno učešće ovog Društva na crnogorskom tržištu neživotnih osiguranja na kraju III kvartala iznosilo je 18,2%, što predstavlja rast od 1,4 procentnih poena u odnosu na isti period prošle godine. „Sava osiguranje” je u proteklih devet mjeseci ove godine fakturisalo 11,09 miliona evra premije ili 15,4% više u odnosu na isti period 2020. godine.\n„Možemo se pohvaliti činjenicom da su gotovo sve vrste osiguranja zabilježile rast premije u prva tri kvartala u odnosu na prethodnu godinu i da sa zadovoljstvom predvidim da ćemo ostvariti sve definisane planove za 2021. godinu”, kaže Nebojša Šćekić, izvršni direktor „Sava osiguranja” u Crnoj Gori na početku razgovora za „Svet osiguranja”.\nIako je zadovoljan poslovanjem kompanije na čijem je čelu, što se tiče ukupnog tržišta osiguranja u Crnoj Gori, misli da se mora učiniti mnogo više.\n„Moramo mnogo više promovisati sopstvenu branšu, edukovati stanovništvo o značaju koji ona ima za cjelokupno društvo. Moramo naći načina da približimo stanovništvu dobrovoljne vrste osiguranja jer samo tako možemo ubrzati razvoj osiguranja na našem, a i na regionalnim tržištima, gdje je situacija veoma slična”, ističe on za „Svet osiguranja”.\nPandemija koronavirusa je uticala na sva osiguravajuća društva na crnogorskom tržištu, pa i na poslovanje „Sava osiguranja”. Kriza se odrazila na prodaju osiguranja, isplatu šteta, a najviše na procese rada i organizaciju poslovanja. Rad našeg Društva smo prilagodili novim okolnostima uz pojačane aktivnosti na implementaciji digitalnih servisa sa ciljem unapređenja usluge i povećanja različitosti kanala komunikacije sa klijentima.\nPandemija je uticala i na potrebu Društva za organizacionim prilagođavanjem u vanrednim okolnostima, gdje smo akcenat stavili na zaštitu zdravlja zaposlenih i klijenata. Uz poštovanje svih preporučenih epidemioloških mjera održavali smo kontinuitet poslovanja uz smanjenje broja zaposlenih koji su u direktnom kontaktu sa klijentima. Zaposlenima je omogućen pristup sa udaljene lokacije, kako bi procesi rada nesmetano funkcionisali i kako bismo nastavili sa pružanjem usluga na visokom nivou. Pandemija je na neki način uspjela da stavi digitalizaciju u prvi plan, što je možda i najbitniji pozitivan efekat nastale situacije. Ova dostignuća će imati posledice i ubuduće, jer to će biti „new normal”.\n„Sava osiguranje” je već duže od decenije druga po veličini osiguravajuća kuća u Crnoj Gori. Naša strategija nikada nije bila da budemo najveći, nego da se trudimo da budemo najbolji i da nas osiguranici prepoznaju kao osiguravajuću kuću kojoj mogu da vjeruju. Naši rezultati poslovanja, brzina i visina isplaćenih šteta, kao i zadovoljstvo naših osiguranika su najbolji dokaz kvaliteta našeg rada i odnosa prema osiguranicima.\nOno što je za mene lično i našu kompaniju posebno bitno „Sava osiguranje” je društveno odgovorna kompanija, koja aktivno učestvuje u životu lokalne i šire društvene zajednice kroz razne donacije, sponzorstva, akcije za podršku kulturnih i sportskih manifestacija, podržavanje i organizaciju brojnih humanitarnih akcija. Podržavamo i sportiste (kao pojedince) i mlade talente koji će sigurno puno darovati ne samo Crnoj Gori, nego cijelom svijetu. Ponosni smo i što smo ove godine potpisali četvorogodišnji ugovor sa Vaterpolo i plivačkim savezom Crne Gore, u želji da podržimo naše sjajne vaterpoliste i da promovišemo taj najtrofejniji crnogorski sport, koji je sjajan promoter zdravog načina života.\nVanredne okolnosti i izlazak iz zone komfora bili su okidač da određene procese i izazove sagledamo na malo drugačiji način. Poslovanje u uslovima potpune izolacije i nemogućnosti živog kontakta sa klijentom istakli su značaj razvoja onlajn servisa i otklonile sve sumnje u pogledu nužnosti digitalizacije određenih procesa.\nUz podršku kolega iz Grupe, ubrzano smo radili na razvoju novih i unapređenju postojećih servisa i već u prvim mjesecima izolacije uspjeli da razvijemo servise za onlajn slanje zahtjeva za produženje svih polisa osiguranja, kao i plaćanje premije preko našeg sajta. Razvili smo i aplikaciju za elektronski potpis i sa prethodno navedenim servisima praktično zaokružili onlajn proces izdavanja polise. Imajući u vidu već ranije postojeću opciju za onlajn prijavu štete, možemo reći da smo našim klijentima omogućili dodatan komfor i sigurnost u ovim vremenima kada svaki direktan kontakt nosi određeni rizik.\nNa tržištu Crne Gore veliko učešće ima obavezno autoosiguranje, kao i na drugim tržištima regiona. Kakva je perspektiva razvoja i rasta dobrovoljnih vrsta osiguranja? Koliko se na tome radi u kompaniji „Sava osiguranje” u Crnoj Gori, a koliko na samom crnogorskom tržištu?\nTretirajući činjenicu da se od ukupne premije neživotnih osiguranja na tržištu 15% odnosi na osiguranje imovine, teško da možemo konstatovati da je zastupljenost ove vrste osiguranja koja bi u najvećoj mjeri mogla da posluži kao indikator zastupljenosti neobaveznih osiguranja, na nekom zavidnom nivou. Činjenica je da se veći dio ove premije odnosi na pravna lica, ali generalno zastupljenost je niska kako kod pravnih, tako i kod fizičkih lica. Imajući u vidu strukturu crnogorske privrede, ogromna većina aktivnih pravnih lica spada u kategoriju malih i srednjih preduzeća i definitivno da nam je taj segment klijenata u fokusu. U prethodnom periodu smo kreirali pakete osiguranja za pravna lica kako bi ih stimulisali na sveobuhvatno osiguranje i kako bi im omogućili da ostvare maksimalne povoljnosti na račun odgovornog pristupa prema svojoj imovini i svom poslovanju. Omogućili smo sistemsko rangiranje klijenata po bonitetnim kategorijama i na taj način dodatno podstakli lojalan odnos klijenata prema našem Društvu.\nU narednom periodu imamo u planu brojne aktivnosti po pitanju stimulacije osiguranja malih i srednjih preduzeća, posebno u dijelu razvoja onlajn servisa.\nPokušavamo da izađemo u susret potrebama klijenata kreiranjem novih proizvoda koji su u skladu sa aktuelnim trendovima. Kao primjer možemo navesti nedavno plasiran proizvod za osiguranje mikro prevoznih sredstava koji objedinjava mogućnost osiguranja bicikala i električnih trotineta, a ujedno i osiguranja od odgovornosti i posledica nastalih usled nezgode za njihove vlasnike\nBudući glavni strateški ciljevi naše Grupe su digitalna transformacija i postavljanje klijenata u centar našeg poslovanja. Sa velikom pažnjom pristupamo razvoju novih proizvoda i ulažemo značajan napor kako bi prepoznali potrebe klijenata u skladu sa kretanjima i trendovima na tržištu.\nPratimo kretanja i trendove u oblasti privrede, pa smo tako u tekućoj godini uložili značajan napor u cilju usvajanja novih i unapređivanja postojećih proizvoda potrebama bankarskog sektora, koji je u punom kapacitetu prepoznao značaj osiguranja. Benefiti saradnje između osiguravajućih kuća i bankarskog sektora se definitivno prelivaju i na krajnje korisnike iz razloga što se zahvaljujući polisama osiguranja kao dodatnim kolateralima povećava njihova kreditna sposobnost, tako da ova saradnja predstavlja i svojevrstan generator ukupne privrede.\nKada cijelog života nešto stvarate, želite sigurnost da to nećete, spletom nekih okolnosti, izgubiti. Nažalost, to nije moguće predvidjeti, ali je moguće obezbijediti da će vam materijalni gubitak biti nadoknađen. Ovdje konkretno mislim na osiguranje imovine (kako stambenih objekata i stvari u njima, tako i na vozila, poslovne objekte, mašine i slično). Kako se polako, ali sigurno približavamo članstvu u EU, moramo biti svjesni da oni diktiraju neke standarde koji podrazumijevaju i dodatna obavezna osiguranja. Neka su kod nas već zaživjela: obavezno osiguranje odgovornosti (projektanti, izvođači radova, zdravstveni radnici…). Dakle govorimo o osiguranjima opšte odgovornosti koja štite od različitih vidova odgovornosti prema trećim licima. Tu je i dobrovoljno zdravstveno osiguranje koje našim klijentima pruža dodatni osjećaj sigurnosti i mogućnost korišćenja usluga najboljih privatnih zdravstvenih ustanova u Crnoj Gori. Ne treba zaboraviti ni osiguranje poljoprivredne proizvodnje, kao i osiguranja vezana za turizam, koji je strateška grana razvoja kod nas.\nIzvor: svijetosiguranja.eu Razgovarala: Vesna Lapčić\nFinansije Nebojša Šćekić izvršni direktor Sava osiguranja Osiguranje Sava osiguranje


Petrović: Nove nadležnosti APV u junskom rebalansu budžeta? | Autonomija\nPetrović: Nove nadležnosti APV u junskom rebalansu budžeta?\nŠef vladajuće poslaničke grupe “Za evropsku Vojvodinu” u pokrajinskoj skupštini Dragoslav Petrović izja…\nŠef vladajuće poslaničke grupe “Za evropsku Vojvodinu” u pokrajinskoj skupštini Dragoslav Petrović izjavio je juče za naš list da postoji plan da poslanici razmatraju rebalans budžeta za ovu godinu na skupštinskoj sednici 20. maja, ali da ima izgleda i da se ta tema ipak odloži za prvu polovinu juna. Tako bi, veruju u vojvođanskoj administraciji, finansijski mogle da budu planirane i obuhvaćene nove nadležnosti Pokrajine.\nPodsetimo, reč je o novim ingerencijama po slovu budućeg zakona o nadležnostima Vojvodine i novog statuta APV, koji će na republičkom nivou vlasti, prema najnovijim dogovorima, biti usvojeni do kraja juna. Međutim, sličnih najava da će zakon i statut biti usvojeni bilo je i ranije, nekoliko meseci unazad, ali se nisu obistinile.\nInače, da bi u vojvođanski budžet bile uračunate i nove nadležnosti Pokrajine, biće potrebno izmeniti i predloženi statut Vojvodine, kako su to i najavili vojvođanski zvaničnici. Ali dok kreatori i zagovornici statuta Vojvodine tvrde da te izmene neće biti suštinske, opozicija je uverena da će se upravo to desiti i da je to dokaz ispravnosti njihovih kritika predloga ovog akta.


U Kombank dvorani evociraće se tradicija džeza, a nastupima u sali Amerikana Doma omladine Beograda publika će moći da zaviri u uzbudljivu budućnost.\nProgram u Kombank dvorani otvoriće "Mingus Big Band", prvi američki veliki orkestar na festivalu još od 1990. godine. Sastav prvoklasnih njujorških muzičara, pod umetničkim vođstvom Mingusove supruge Sju, ne bavi se samo iščitavanjem zaostavštine legendarnog kontrabasiste, već je autentično tumači originalnim aranžmanima kompozicija iz Mingusovog opusa. Njihov nastup ostvaruje pravu vezu sa počecima manifestacije: sam Mingus je nastupao na uvodnom izdanju 1970, kao i 1972. i 1975, a manja legacy formacija "Mingus Dynasty" 1982. godine. Sada ćemo prvi put čuti proslavljeni repertoar u punoj orkestarskoj raskoši, u izvođenju jednog od najboljih big bendova na planeti, sedam puta nominovanog za Gremi.\nSaksofonista i flautista Čarls Lojd je živa ikona džeza, jedan od najvećih lidera i improvizatora svih vremena, zakoračivši u devetu deceniju života sa nesmanjenom izvođačkom energijom, vraća se u Beograd treći put, sa novom postavom, u kojoj zapaženu ulogu ima gitarista Marvin Sjuel. Ponoćni program u Amerikani predstavlja francuskog violinistu Tea Sekaldija, sa sekstetom "Freaks", koji se ruga klasičarskoj uglađenosti i džezerskom intelektualizmu, podrazumevajući pak i klasičarsku virtuoznost i džezersku nepredvidivost – iz ugla pank rokera. Drugačiji sekstet "Axes" u istom programu nudi portugalski saksofonista i kompozitor Žoao Mortagua, a novi talenat, poput britanskog trubača Henrija Spensera, predstaviće se sa kvintetom "Juncture" na ponoćnom programu u Amerikani u subotu 26. oktobra.\nBiće predstavljene i najtalentovanije snage novog srpskog džez talasa, a među odabranim učesnicima je i mladi saksofonista i kompozitor Rastko Obradović, koji će predstaviti kvartet sa norveškim muzičarima.\nDom omladine Beograda i Beogradski džez festival za Svetski dan džeza, koji se obeležava širom sveta 30. aprila, publici će predstaviti dvostruki muzički program. Ulrih Dreksler i Peter Zirbs, nosioci najaktuelnijih muzičkih tokova sa austrijske scene, predstaviće dinamičnu duo postavu "Azure", a jedan od ključnih srpskih džez muzičara nove generacije, lider sastava EYOT, Dejan Ilijić, premijerno će promovisati svoj novi klavirski solo album "DYAD".\nFoto: Zoran Radosavljević / Promo\n- Džez i uopšte muzika jedna je od stvari koja postoji na ovom svetu da bi nas povezala i ukazala na sve ono u čemu smo isti i jednaki, savršeno upijajući u svoj razvoj i istoriju različitosti iz svih krajeva sveta, preko ritma, melodije, boje, harmonije i izraza - izjavio je tim povodom Dejan Ilijić.


Da li ste znali da organizam ima samo dva načina da se oslobodi otrova? ZAPIŠITE OVAJ, TREBAĆE VAM – Narodni Magazin\n← Ovo vam nijedan farmaceut neće reći: Evo šta je prirodni lek za kosti\nMože li rak biti sprečen, pa čak i izlečen, kroz ishranu? Ovaj naučnik tvrdi da može, evo kako … →\nprosinac 22, 2016 admin Komentari isključeni za Zašto ih ne koristite: Mnogi ljudi je USPJEŠNO regulisalo visok nivo ŠEĆERA u KRVI, nakon što su probali ove domaće sastojke koje i vi imate!\ntravanj 9, 2018 admin Komentari isključeni za Mlada djevojka umrla u jezivim mukama nakon što su joj greškom ubrizgali ovo – Njeno srce je prestalo da radi\n(VIDEO) VIŠE SE NEĆETE PATITI: Ukočenost u vratu, ramenima i leđima uklonite za par minuta, evo i kako!!\nlistopad 17, 2016 admin Komentari isključeni za (VIDEO) VIŠE SE NEĆETE PATITI: Ukočenost u vratu, ramenima i leđima uklonite za par minuta, evo i kako!!


Luka Misimović: Velika je čast što sam dobio priliku da predstavljam svoju zemlju – Sport Centar Luka Misimović: Velika je čast što sam dobio priliku da predstavljam svoju zemlju – Sport Centar\nKadetski reprezentativci Bosne i Hercegovine su prije dva dana u Zenici poraženi od vršnjaka iz Crne Gore sa 0:1, a danas su u drugom meču remizirali 2:2, iako su imali dva gola prednosti nakon prvog poluvremena.\nNakon utkamice govorio je i sin bivšeg reprezentativca Bosne i Hercegovine Zvjezdana Misimovića. Luka smatra da ova ekipa konstantno napreduje.\n“Igrali smo veoma dobro do primljenog gola. Nažalost, ispustili smo prednost i svima nam je žao što nismo ostvarili bolji rezultat. Međutim, ovaj tim napreduje i vjerujem da smo svakim okupljanjem sve bolji. Vjerujem da ćemo biti na najvišem nivou kad to bude najvažnije, u kvalifikacijama i da ćemo proći prvi krug”, rekao je Luka Misimović,kojeg je sa tribina gledao i otac, dodavši:\n“Meni je velika čast što sam dobio priliku u reprezentaciji i da predstavljam svoju zemlju. Nadam se da će tako biti i u budućnosti i motivisan sam, kao i svi ovi igrači, da napravimo dobre rezultate”.\n“Dobro smo otvorili utakmicu, kontrolisali smo igru i diktirali tempo sve do 60. minute. Tada je došlo do pada u igri i ispustili smo prednost. Drago mi je da sam pozvan u reprezentaciju i što sam dio ovog tima. Imamo velika očekivanja u kvalifikacijama i nadam se da ćemo ostvariti uspjeh i nastaviti sa rezultatima koje su pravile generacije kadeta prije nas”, rekao je Tabaković.\nkadetska fudbalska reprezentacija bihluka misimovic\nSin Zvjezdana Misimovića karijeru nastavlja u Ingolstadtu


Rešenje za Srbiju: Rast baziran na rešenjima industrije 4.0\nTanjug 25. maja 2021. 16:03\nBEOGRAD – Rešenja za Srbiju su u rastu baziranom na industriji 4.0, poručeno je danas na panelu posvećenom uticaju industrije 4.0 na ekonomiju u okviru Kopaonik biznis foruma.\nProfesor Ekonomskog fakulteta u Beogradu Dragan Đuričin kaže da bi po najboljem scenariju, Srbija mogla da bude u situaciji da do 2030. učešće industrije 4.0 u industrijskom autputu zemlje dostigne 40 odsto.\nTakođe, navodi da bi učešće industrijskog autputa u BDP-a moglo da bude između 35 i 40 odsto, što je učešće Kine koja je lider industrije 4.0.\nSmatra da je to veliki izazov za kreatore ekonomskih politika koji treba da usmeravaju aktivnosti prema industrijskim politikama, prema priorotetnim sektorima, sektorima razmenjivih proizvoda i usluga.\nMeđu tri velike teme, Đuričin navodi razvoj virtuelnih komponenti intelegentnih proizvodnih sistema unutar naših preduzeća, baziranih na industriji 4.0.\n„Naš IKT sektor je najveći izvoznik, naši fakulteti iz te oblasti su kvalitetni i školuju izvanredne eksperte. Imamo kadrove za industriju 4.0 u virtuelnom delu, koja je spoj virtuelne i fizičke komponente, radi se o inteligentnim proizvodnim sistemima”, rekao je Đuričin.\nNapomenuo je da ćemo biti u prilici da u većem procentu privučemo strana diretkna ulaganja u fizičke tehnologije ako budemo razvijali softverski deo.\n„Velike investicije u Inđiji i Novom Sadu upravo govore da takva preduzeća dolaze u Srbiju sa idejom da razvzijaju softver inežnejere i unapređuju nove inteligentne proizvodne sisteme“, kaže Đuričin.\nDruga velika tema je, navodi profesor, razvoj i primena tehnologija neutralnih na gasove staklene bašte, posebno u energetskom sektoru.\nĐuričin je rekao da će po planovima Evropa 2050. biti zeleni kontinent i naveo da će verovatno najveći teret za naše brzo pridruživanjeEU biti „zelena agenda“.\n„Na tom polju moramo da radimo sa ambicioznim i jasnim ciljevima“, smatra Đuričin.\nNaveo je da je treća tema stvaranje medinskog haba proizvodnjom vakcina, testova i opreme za medicinu.\n„Srbija se pokazala da u domenu medicinskog turizma, vakcinacije, lečanja bolesnika ima odlične rezultate i može da bude medicinski hab ukoliko se u ovu oblast ulozi“, smatra Đuričin.\nDa bi se sve to realizavalo, poručuje, Srbija treba da respektuje ciljeve odrzivog razvoja koje su definisale UN.\nDekan Mašinskog fakulteta u Beogradu Radivoje Mitrović rekao je da je razvoj proizvoda sa visokom dodatom vrednošću gde je ugrađeno mnogo znanja i iskustva ključno opredeljenje.\nNaglasio je da digitalizaciju i kreativne industrije treba potkrepiti merama države i grantovima.\nProfesor Mašinskog fakulteta u Beogradu Vidosav Majstorović rekao je da Srbija danas ima između 10 i 20 proizvodnih organizacija koje su primenile model 4.0 i prave proizvode sa visokom tehnološkom vrednošću.\nNajveo je da je u planu organizovanje panela namenjenih širenju kulture industrije 4.0 u proizvodni sektor, te da će iskustva biti razmenjenja sa zemljama EU.\n„Poređenja radi, Hrvatska je 2005. imala pet puta veći izvoz haj-tek proizvoda od Srbije, a sada je obratna situacija, mi smo sada za 15 odsto jači od hrvatskog izvoza haj-teka na strana tržišta“, rekao je Kovačević.\nPredsednik Izvršnog odbora Komercijalne banke, NLB Group, Vlastimir Vuković rekao je da bankarski sektor može da pruži ozbiljan doprinos i kod zelene agende i kod održivosti proizvodnje i to kroz ulaganje u inovacije i digitalizaciju, edukaciju, kreditnu politikui i društveno odgovorno ponašanje.\nOn smatra da banke moraju da ulažu mnogo više u procese digitalizacije kako bi se odgovorilo na potrebe savremenog čoveka kome je potrebna brza usluga, a da će nova normalnost biti da će bar 20-30 odsto ljudi zaposlenih u bankarskom sektoru ostati na radu od kuće.


Nekadašnji kapiten Srbije pridružuje se selekciji Kosova – Haber.ba\nNekadašnji kapiten Srbije pridružuje se selekciji Kosova\nFudbaler Lillea Arton Zekaj odlučio je da promijeni reprezentaciju – umjesto opreme Srbije, koju je nosio u mlađim kategorijama, ubuduće će nastupati za fudbalsku selekciju Kosova.\nArton Zekaj - Blogspot.com\nZekaj, koji ima 19 godina, bio je kapiten “orlova” u pionirskoj i kadetskoj reprezentaciji, nakon čega više nije dobijao poziv od strane FS Srbije.\nDefanzivac drugoplasiranog tima francuskog prvenstva biće na raspolaganju selektoru mlade selekcije Kosova već za naredno okupljanje, pred mečeve sa Andorom i Turskom u kvalifikacijama za predstojeće Evropsko prvenstvo.\n“FIFA je tražila od FS Srbije da dozvoli Zekaju da igra za Kosovo. Ukoliko srpski Savez ne odogovori pozitivno do kraja sedmice, Zekaj automatski stiče pravo da igra za Kosovo”, rekao je Sojeva, piše “CdM“.\nZekaj je karijeru počeo u Partizanu, zatim je branio boje OFK Bačke i Sopota, nakon čega je uslijedio transfer u Lille, za koji je je ove sezne upisao jedan nastup i to protiv Dijona.\nTeme:Arton Zekaj, Kosovo, Srbija\nNaučni istraživač s Anadolu univerziteta Oguz Sener strastveni je zaljubljenih u stare automobile, oldtajmere,...


Info – Page 402 – Radio KFOR Srpski\nU okviru projekta „Unapređenje statusa žena na severu Kosova“, a uz finansijsku pomoć kancelarije SAD-a u Prištini, NVO Žensko pravo je organizovala radionicu na kojoj je bilo reči o položaju i unapređenju žena u institucijama i društvenim kategorijama. Direktorica NVO Žensko pravo i jedan od panelista ove radionice, Ružica Simić, kaže da se na radionici…\nMlada aktivna Gračanica u saradnji sa Sportskim klubom “Hogoša Dođo” uz podršku Mirovnog korpusa i Enter programa Saveta Evrope, danas od 12 časova ugostiće decu iz Klokota gde će doći njih pedesetak zajedno sa njihovim učiteljem engleskog koji je inače Američki volonter u Mirovnom korpusu. Član Mlade aktivtivne Gračanice Petar Đorđević za naš radio govori…\nMostovi predstavljaju simbol jedinstva, spajanjem zajednica i kultura koje dele zajedničke ciljeve. Oni ujedinjuju i povezuju multietničke zajednice u miru i stabilnosti. Naše razlike predstavljaju našu jedinstvenost i moć da napravimo promene u našoj zajedničkoj budućnosti. Upravo je to cilj KFOR radija, osnaživanje multietničkih zajednica i uloga mosta za sve zajednice koje žive na Kosovu.…


Početna Aktuelnosti Prethodni događaji Кlokić i Cicović obišli izlagače: predstavljanje Srpske na sajmu u Beogradu doprinosi razvoju turizma\nMinistar za evropske integracije i međunarodnu saradnju Republike Srpske, Zlatan Кlokić, juče je sa šefom Predstavništva Republike Srpske u Srbiji, Mlađenom Cicovićem, obišao izlagače iz Republike Srpske na 42. Međunarodnom sajmu turizma i 11. Sajmu vina „Beovajn“ u Beogradu. Juče je ujedno bio i poslednji dan Sajma, na kome se Republika Srpska, kao i prethodnih godina, uspješno predstavila u organizaciji Predstavništva Republike Srpske i Turističke organizacije Republike Srpske.\nMinistar Кlokić izjavio je da predstavljanje Srpske na manifestacijama poput Međunarodnog sajma turizma u Beogradu doprinosi razvoju turizma i porastu broja noćenja u Srpskoj, usljed čega turizam kao grana bilježi sve bolje rezultate. Кlokić je istakao da mu je zadovoljstvo što Predstavništvo Republike Srpske u Beogradu daje podršku Turističkoj organizaciji Republike Srpske (TORS) i turističkim organizacijama gradova, navodeći da mu je drago što je obišao i TO grada Trebinja, TO Jahorina Istočno Sarajevo i TO Foča, kao i vinare koji su se na sajmu vina predstavili u najboljem svjetlu.\nObraćajući se okupljenim novinarima, šef Predstavništva, Mlađen Cicović, izjavio je da Predstavništvo Republike Srpske u Srbiji već duži niz godina, zajedno sa Turističkom organizacijom Republike Srpske, nastoji da na najbolji način predstavi turstičku privredu Republike Srpske, prije svega na zajedničkom štandu, ali i da poslednjih par godina pruža podršku TO Jahorina Istočno Sarajevo i TO Trebinje, koji se predstavljaju na zasebnim štandovima. „Predstavništvo Republike Srpske nastoji da objedini sve one koji učestvuju na ovoj značajnoj turističkoj manifestaciji i da im na najbolji mogući način omogući da predstave sve ono što je turistički proizvod tih destinacija“, istakao je Cicović.\nCicović je ocjenio da je Srpska ove godine napravila značajan korak na Sajmu, a da su iskustva individualnog uspješnog predstavljanja turističkih organizacija Trebinja i Istočnog Sarajeva dali smjernice da se ubuduće promijeni koncept nastupa Srpske na ovoj manifestaciji. „Plan je da poseban akcenat damo na najznačajnije turističke destinacije. Iskustvo sa TO „Trebinje“ i TO „Jahorina“ pokazalo je da treba da promjenimo koncept, da imamo zajednički štand TORS, ali da u prvi plan istaknemo najznačajnije destinacije u Republici Srpskoj“, rekao je Cicović.\nOn je napomenuo i da Predstavništvo samo organizuje predstavljanje vinara i vinogradara Republike Srpske na Sajmu vina. „Ove godine se deset vinarija predstavilo na zajedničkom štandu i Destileriji „Epoha“ iz Lopara smo pripremili zaseban štand, čime smo zaokružili najbolji nastup vinara, vinogradara i proizvođača alkoholnih pića do sada na Sajmu vina“\nDirektor TO „Jahorina“ iz Istočnog Sarajeva, Igor Tošić, rekao je da je samostalan nastup ove organizacije na Sajmu turizma rezultirao izuzetnom posjećenošću, te da očekuje da će trend posjete turista iz Srbije, koji su i inače najbrojniji gosti na Jahorini, nastaviti da raste.\nDirektor TO Trebinja, Marko Radić, naglasio je da, iako je Trebinje omiljena destinacija turista iz Srbije, ovaj grad mora konstantno da radi na promociji. On je istakao da im podršku daju institucije Republike Srpske i Predstavništvo Republike Srpske u Srbiji.\nNa ovogodišnjem 42. Međunarodnom sajmu turizma u Beogradu, kao jednoj od najznačajnijih sajamskih manifestacija u ovom dijelu Evrope, učestvovalo je više od 700 domaćih i inostranih izlagača iz preko četrdeset zemalja svijeta. Na zajedničkom štandu Predstavništva Republike Srpske i Turističke organizacije Republike Srpske, tokom četiri sajamska dana, uspješno su se predstavili: TO Višegrad sa banjom Vilina vlas, Srebrenica, Banja Luka, Drinići, Nevesinje, Bijeljina sa banjom Dvorovi, Novi Grad, Bileća, Rogatica, Sokolac, Кozarska Dubica, Šekovići, Prijedor, Laktaši, Teslić, Zvornik i „ZTR Grafikus" Zvornik, Etno selo „Stanišići", Vinarija „Vukoje" Trebinje, ZTC „Banja Vrućica", „Boksit" ad Milići, „Ljekobilje" Ljubinje, Rasadnik „Nešković" Bratunac, hotel i destilerija „Monogram" i Turistička agencija „Asamo tour" Trebinje.\nNa zasebnim štandovima, svoju bogatu turističku ponudu uspješno su predstavili i Turistička organizacija Jahorina Istočno Sarajevo, Turistička organizacija Trebinje i Turistička organizacija Foča.\nNa 11. Sajmu vina „Beovajn“ 2020, u organizaciji Predstavništva Republike Srpske u Srbiji, uspješno se predstavilo 11 vinara i vinogradara Srpske: Podrum Vukoje, Podrum manastira Tvrdoš, Vinski podrum Anđelić, Vinarija Jungić, Vinski podrum Sekulović, Vinarija Banjac, Podrum vina Runjevac, Vinski podrum Aćimović, Vinarija Đelmo i Vinarija Pajić, a Destilerija Epoha iz Lopara imala je svoj štand – u stalnoj komunikaciji sa svima ostalima.\nКao i prethodnih godina, vinari Srpske osvojili su vrijedne nagrade, što je i najbolja potvrda visokog kvaliteta vina iz Republike Srpske. Ovogodišnji dobitnici nagrada „Beowine Challange Cup 2020“ su: Vinarija Jungić iz Čelinaca, Vinarija Pajić iz Brčkog, Podrum Aćimović iz Trebinja i Vinarija Banjac iz Кozarske Dubice. Tokom svih dana trajanja sajma, među posjetiocima je vladalo veliko interesovanje za štand vinara Srpske, a pored nagrađenih vina, kao i svake godine do sada, veoma tražena su bila i vina Podruma Vukoje iz Trebinja i vina Podruma manastira Tvrdoš.\nVlasnik Vinarije Vukoje, Radovan Vukoje, rekao da mu je posebno zadovoljstvo što su pojetioci sajma imali mogućnost da degustiraju njihova najbolje ocijenjena vina, poput „Žilavke“, koja su osvojila brojne značajne nagrade, kao i da su se ove godine na sajmu susreli sa klijentima sa kojima su već ostvarili uspješnu saradnju, ali i da su na ovogodišnjem sajmu stekli nove klijente. On je naveo da je najveći uspjeh ovogodišnjeg Sajma vina to što imamo sve više izlagača iz Republike Srpske. „Najbolji način za promovisanje vinara Srpske je upravo na zajedničkom štandu, jer samo tako, udruženi, možemo napraviti našu vinsku regiju jačom, a to nam je omogućilo Predstavništvo Republike Srpske“ istakao je Vukoje.\n„Drago nam je što smo i ove godine uzeli učešće na Sajmu vina, zajedno sa ostalim vinarima Republike Srpske. Predstavili smo se sa našim najboljim vinima, od kojih izdvajamo naše brendove Vranac i Žilavku, napravljene od istoimenih autohtonih heracegovačkih sorti. Utisci posetilaca sajma za naša vina su sjajni i dobili smo puno pozitivnih komentara. Zahvaljujemo još jednom Vladi Republike Srpske i našem Predstavništvu u Srbiji što nam je omogućilo ovaj značajan nastup“, izjavio je Tihomir Кuduz, direktor Podruma manastira Tvrdoš.\nBroj pregleda članka : 4489563


PKS: I velikim preduzećima potrebna podrška države zbog posledica korone - Report.rs\nPKS: I velikim preduzećima potrebna podrška države zbog posledica korone\nBy Milos K. 08/27/2020 Ekonomija, Najnovije, Srbija, Vesti\nPrivredna komora Srbije (PKS) saopštila je da je za rast i oporavak privrede neophodna podrška države i komore i velikim preduzećima radi ublažavanja posledica izazvanih pandemijom koronavirusa.\nU saopštenju PKS nakon sastanka sa predstavnicima “Matis grupe” se navodi da bez stabilnog rasta velikih kompanija, posebno onih koje su, poput Matisa, nosioci razvoja čitave oblasti, nema ni uspešnog razvoja malih kompanija i preduzeća.\n“Velika preduzeća su tokom pandemije probleme rešavala oslanjajući se na sopstvene izvore, ali im je za dalji rast neophodna podrška. PKS će nastaviti aktivno da radi na kreiranju predloga mera podrške velikim kompanijama radi podrške njihovim investicijama, olakšavanja poslovanja u zemlji i inostranstvu, otklanjanju prepreka za nastavak izvoza, kao i izlasku na nova tržišta”, rekao je Marko Čadež, predsednik PKS.\nVlasnik “Matis grupe” Dragomir Lazović najavio je da ta kompanija u narednom periodu planira otvaranje četiri nova proizvodna pogona, od kojih tri u Ivanjici i jedan u Кragujevcu, i da je za tu investiciju “kompaniji koja je nosilac razvoja čitavog ivanjičkog kraja” potrebna podrška.\nКako je istakao, radi se o pogonima za proizvodnju pločastog nameštaja i ; komponenti za dušeke, u kojima će biti zaposleno oko stotinu novih radnika.\n“Kompaniji ‘Matis’, koja se već 25 godina uspešno bavi proizvodnjom nameštaja, zapošljava više od 1000 radnika i jedan je od pionira u uvodjenju dualnog obrazovanja, predstavljene su mogućnosti podrške za realizaciju ove investicije, kao i korišćenja aktuelnih programa pomoći Razvojne agencije Srbije i Fonda za razvoj”, navodi se u saopštenju Privredne komore Srbije.\nkoronavirus PKS podrska privreda Srbija


"Torlakova" vakcina za dva-tri meseca\n„Torlakova“ vakcina za dva-tri meseca\nM. P. 30. jula 2020. 16:18\nInstitut „Torlak“ posle 15 godina ponovo proizvodi vakcinu protiv sezonskog gripa, a direktorka Instituta Vera Stoiljković najavila je danas da će se proizvoditi 100.000 do 150.000 doza i da će vakcina nakon dobijanja dozvole biti na raspolaganju građanima tokom oktobra ili novembra.\nPrema njenim rečima, pojavila se potreba da se pogoni usklade sa proizvođačkom praksom i od 2009. godine „Torlak“ se priključuje projektu za globalni akcioni plan.\n„Torlak je do kraja završio projekat i došao do svoje vakcije. Urađena su ispitivanja i dokazano je da je vakcina protiv gripa, trovalentna, bezbedna, efikasna i pokazala imunogenost“, rekla je Stoiljkovićeva za RTS.\nOna je navela da je vakcina trovalentna, sadrži tri soja virusa gripa, a tokom svih faza nije bilo ozbiljnih neželjenih rekacija već blagih, koje se ogledaju u pojavi crvenog kruga, blaže povišene telesne temeprature.\nInstitut je uključen i u borbu sa kovidom, a Stojiljkovićeva kaže da se dnevno testira 1.000 do 1.500 uzoraka.\nNovo istraživanje: Ova vakcina veoma efikasna i nakon šest meseci\nKontaminirano još 62 miliona doza ove vakcine?\n„Svakodnevno vršimo nadzor nad gripom i u tom radu zatekao nas je mart mesec. Radili smo manji broj testova, a onda 350 u toku dana, a danas drugačijom organizacijom došli smo 1.000 do 1.500 reakcija“, rekla je direktorka „Torlaka“.


Za šverc pet tona kokaina u Venecueli osumnjičeni i državljani Srbije i BiH - Srpskacafe\nZa šverc pet tona kokaina u Venecueli osumnjičeni i državljani Srbije i BiH\nSrijeda, 25.03.2020., 10:57 Srijeda, 25.03.2020., 11:00\nZa šverc pet tona kokaina, koji je u vodama kod Venecuele prije dva mjeseca zaplijenjen u velikoj međunarodnoj policijskoj akciji, sumnjiče se državljani Srbije, Bosne i Hercegovine i Crne Gore.\nDo ovih informacija došli su italijanski inspektori u saradnji s kolegama iz Crne Gore. Strane sigurnosne službe došle su do operativnih saznanja da je u švercu kokaina učestvovalo više crnogorskih, ali i državljana Srbije i BiH.\n– Brod je lociran i opserviran cijelom rutom plovidbe duž Južne Amerike, s posebnim mjerama nadzora pri svakom ulasku u luke i izlasku iz njih. Nakon dobijanja operativnog podatka da je kokain ubačen na “Aresu” Mornarica Kraljevine Holandije je u Arubi presrela brod i započela detaljan pretres. Slobode su lišeni i crnogorski državljani koji su bili članovi posade – saopšeno je ranije iz Uprave policije Crne Gore.\nHolandska policija je na brodu pronašla, osim kokaina, i 50 000 tableta ekstazija, evre i dolare. Zvanično još nije saopšteno da li je utvrđeno za koga su crnogorski državljani prevozili drogu. Na “Aresi” je, kako su objavili holandski mediji, uhapšeno više od 15 osoba, među kojima i 11 crnogorskih državljana članova posade.\nObjavili su i da prvi rezultati istrage ukazuju na to da je u šverc droge vrijednosti više od 250 miliona evra umiješan kartel koji u Venecueli vode Kolumbijci Aleks Sab i Alvaro Pulido zvani Cuči koji se ranije zvao German Rubio.\nU Venecueli, gdje je “Aresa” posljednji put pristala, ekonomija je u slobodnom padu, korupcija je uobičajena pojava i američke vlasti za istragu trgovine narkoticima vjeruju da su visoki venecuelanski zvaničnici znali za pretovar kolumbijskog kokaina.


Nemački poslanik: Efekat antiruskih sankcija EU na evropski biznis je „žalostan“ - Sputnjik Srbija\nNemački poslanik: Efekat antiruskih sankcija EU na evropski biznis je „žalostan“\n08:15 28.01.2021 Preuzmite kraći link\nEvropski poslovni krugovi su od 2014. godine izgubili milijarde evra zbog sankcija koje je Evropska unija uvela protiv Rusije, , sledi iz podataka Ministarstva ekonomije i energetike Nemačke. Nemački poslanik iz Bundestaga konstatuje da je efekat antiruskih sankcija „žalostan“.\nNaime, tokom plenarnog sastanka Bundestaga razgovarano je o zamrzavanju imovine i novčanih sredstava Rusa i ruskih kompanija u EU. Od 2014. godine zamrznuto je oko 1,8 milijardi evra u imovini i novcu.\nPrema podacima nemačke vlade, zbog toga je trgovinski promet između Nemačke i Rusije 2014. godine iznosila 67,7 milijardi evra, a 2016. godine 48 milijardi evra.\nPoslanik frakcije „Alternativa za Nemačku“ u Bundestagu Anton Frizen rekao je za Sputnjik da je rezultat sankcija „žalostan“, istakavši da je šteta za nemački biznis globalna i da je već dovela do gubitka „hiljada radnih mesta, posebno u bivšoj Istočnoj Nemačkoj“.\nPrema njegovim rečima, „Alternativa za Nemačku“ se zalaže za „brzo i potpuno ukidanje sankcija“, što u vreme virusa korona može biti „besplatan program za ekonomski oporavak Nemačke“.\nPodsetimo, Evropska unija je uvela ekonomske sankcije protiv Rusije 2014. godine u vezi sa događajima na Krimu.\nbiznis, Nemačka, sankcije, EU, Rusija


Vesti, 16.12.2011, 08:04 AM\nKompanija Visa istražuje mogući upad u sisteme ovog procesora plaćanja u Evropi i u vezi sa tim istražuje se i mogućnost kompromitovanja 10000 kartica korisnika iz istočnoevropskih zemalja.\nU saopštenju objavljenom u četvrtak između ostalog se kaže da pored istrage koja je u toku nakon što je kompanija obaveštena o mogućem narušavanju bezbednosti podataka, kompanija tesno sarađuje sa bankama kako bi se proverilo da li su vlasnici Visa kartica zaštićeni.\nU saopštenju nije imenovan procesor niti država gde se dogodio upad u sisteme.\nSaopštenje je usledilo samo dan nakon novinskog članka koji je objavio Romania Business Insider u kome je citiran generalni direktor rumunske CEC banke koji je rekao da je blokirano 17000 platnih kartica zbog sumnje da je njihova bezbednost ugrožena.\nU saopštenju CEC banke se kaže: "Banka je obaveštena da su mnoge kartice koje su izdale rumunske i banke u inostranstvu potencijalno kompromitovane preko međunardone baze podataka. Banka je odlučila da blokira kartice i izda nove kartice i PIN, bez dodatnih troškova, za brojne kartice iz svog portofolia."\nU saopštenju se dalje navodi da klijenti banke nisu bili meta napada i da napad nije rezultat bilo kakve ranjivosti unutar bankarskog sistema.\nI udruženje rumunskih banaka izdalo je svoje saopštenje u kome se kaže da je nekoliko rumunskih banaka upozoreno o napadima i o mogućoj ugroženosti podataka kreditnih kartica.\nU saopštenju koje je objavljeno na veb sajtu udruženja između ostalog se kaže da oni ne očekuju da su ovim incidentom pogođeni vlasnici Visa kartica, ali pozivaju klijente koji primete sumnjive transakcije da kontaktiraju svoje banke kako bi razjasnili o čemu je reč.\nSličan incident se dogodio pre tri godine kada je američki procesor plaćanja Heartland Payment Systems obelodanio upad u svoje sisteme što je kompaniju koštalo oko 105 miliona dolara koliko je Heartland Payment Systems morao da izdvoji za naknade, kazne i druge troškove. Kasnije je haker Albert Gonzales priznao krivicu za rukovođenje napadom zbog čega je osuđen na 20 godina.\nNaknadna istraga je pokazala da je ulazno mesto za napad bila ranjivost u mreži kao i da je u napadu korišćen SQL Injection exploit.\nKako piše Danas, bankomati Rajfajsen banke od jutros blokiraju sve kartice iz ''Viza'' sistema, zbog čega ne mogu da podižu novac na automatima. Prema nezvaničnim informacijama iz banaka, zbog hakerskog pokušaja upada u sistem, bankomati blokiraju sve kartice umesto kojih će u roku od sedam do deset dana biti izdate nove. Klijenti banaka će, do dobijanja novih kartica, moći da, uz ličnu kartu, podižu novac na šalterima banaka, navodi se na sajtu Radio televizije Kragujevac.


Ko je saslušan, a ko je odbio polifgraf u slučaju prisluškivanje Vučića? - Politički.rs\nBEOGRAD – Povodom istrage oko prisluškivanja predsednika Srbije Aleksandra Vučića, sredinom prošle nedelje, ispitana je i bivša državna sekretarka MUP Srbije Dijana Hrkalović, koja je iz Ministarstva unutrašnjih poslova otišla juna 2019, a prema dostupnim informacijama, ove nezakonite radnje odvijale su se najmanje u poslednje dve godine, ali i duže, pišu Večernje novosti.\n“Hrkalovićeva je u Sektoru unutrašnje kontrole bila nekoliko sati, ali gotovo ni na jedno pitanje nije želela da govori. Najčešći odgovor je bio: ‘Ne znam’ i ‘Ne sećam se’. Ne samo kada je reč o prisluškivanju, već i o drugim kriminalnim radnjama”, navodi izvor lista.\nHrkalović odbila poligraf?\nHrkalovićeva je danas odbila poligrafsko ispitivanje, iako je prethodno prihvatila da ide na detektor laži, saznaju Novosti.\nPrema saznanjima Večernjih novosti, bilo je planirano da Hrkalović bude ispitana u aferi oko prisluškivanja predsednika Srbije Aleksandra Vučića i njenih navodnih kontakata sa osobama iz kriminogene sredine.\nOna je odbila testiranje u trenutku kada je trebalo da je “priključe” na poligraf.\nList navodi da je Unutrašnja kontrola ispitivala i prvog čoveka službe koja je “organizovala” prisluškivanje nekih ljudi, koji su bili u kontaktu sa predsednikom Vučićem, a pod plaštom navodnih indicija da je reč o “dilerima narkotika”.\nKako pišu Novosti, nekadašnji načelnik Službe za specijalne istražne metode Uprave kriminalističke policije, Dejan Milenković, poznatiji kao Bagzi, Srećko Lazić, nekadašnji zamenik načelnika Uprave kriminalističke policije, kao i brojni drugi najbliži saradnici Dijane Hrkalović, detaljno su pričali o svemu šta se dešavalo.\n“Postojali su zahtevi za prisluškivanje određenih osoba za koje nisu postojala sudska odobrenja, a transkripti tih tajno snimljenih razgovora nošeni su Hrkalovićevoj na ruke. Nema pisanih tragova o tome, jer je ona izričito naredila da se ne zavode u zvanična dokumenta, kao što predviđaju policijski propisi. Ipak, njeni najodaniji saradnici tvrde da je toga bilo”, pišu Večernje novosti.\nU predistrazi oko presretnutih razgovora predsednika Srbije Aleksandra Vučića saslušano je 50 osoba, a među njima su i bivši funkcioneri MUP, pišu “Novosti”.\nList navodi da se opsežna i detaljna istraga o tome ko je, po čijem nalogu i sa kojim ciljem špijunirao šefa države privodi kraju, i da su već prikupljeni brojni dokazi da su šef države i članovi njegove porodice bili pod nezakonitim “merama”.\nTagged: ALEKSANDAR VUČIĆ, DIJANA HRKALOVIĆ, MUP, NEBOJŠA STEFANOVIĆ, PRISLUŠKIVANJE


Prijava kandidata za program "Moja prva plata" počinje 8. oktobra - podunavlje.info\n30. septembar 2020 –Prijava poslodavaca za učešće u programu „Moja prva plata“ je završena, pristiglo je više od 10.000 prijava zainteresovanih kompanija, koje su oglasile približno 17.000 pozicija za 28.000 radnih mesta, objavila je danas Vlada Srbije.\nZbog velikog interesovanja poslodavaca za program i najvećeg broja pristiglih prijava u poslednja dva dana roka za prijavu kompanija, otvaranje prijava za mlade ljude koji su zainteresovani da otpočnu svoju radnu karijeru pomereno je za 8. oktobar, navodi se u saopštenju.\nU toku je pažljiva provera ispunjenosti uslova kompanija za učešće u programu i stručno definisanje svih pozicija. Pri tome, više od 70 odsto pozicija koje su kompanije prijavile dostupno je za kandidate sa završenom srednjom školom, a prijave poslodavaca stigle su iz čitave Srbije, različitih delatnosti i obima kompanija.\nStručna lica Nacionalne službe proveravaju svaku oglašenu poziciju jer program ima za cilj osposobljavanje za rad na konkretnim poslovima i potrebno je da svaka pozicija ispuni zahteve u pogledu sticanja znanja i veština, kako bi mladi ljudi po završetku programa bili kompetentniji i bolje pripremljeni za rad.\nNakon utvrđivanja konačne liste kompanija i pozicija na koje se kandidati mogu javiti, 8. oktobra biće otvoren poziv za prijavu zainteresovanih kandidata.\nNapominjemo da je za potrebe prijave kompanija, oglašavanje pozicija i prijave kandidata, napravljen jedinstveni portal koji je omogućio privredi i mladima da ne moraju ništa da dostavljaju u papirnom obliku, već sve potrebno mogu da odrade elektronski, putem Portala Moja prva plata.\nVlada Srbije je program „Moja prva plata“ pokrenula sa ciljem da se podstakne osposobljavanje za rad mladih ljudi i pruži podrška privredi u rešavanju problema nedostatka kadrova.\nPriliku da steknu radno iskustvo, pa i potencijalno buduće zasposlenje, imaće 10.000 mladih, u šta će država investirati dve milijarde dinara.\nVELIKA PLANA, 18. januar 2022 – Na portalu javnih...\nDRUŠTVO NAJNOVIJE Velika Plana\n18. januar 2022 – Uprava za agrarna plaćanja Ministarstva...\n18/01/2022, 11:09 am


ZLOČIN ZALEDIO SMEDEREVO: Strani državljani grupno silovali ŽENU SVOG PRIJATELJA, a izgovor kojim se brane je krajnje bizaran\nU poslednjih nekoliko godina povećan je broj zločina usmeren ka zlostavljanju žena. Jedan od činilaca koji su uticali na to, predstavlja i pojavljivanje migranata koji prolaze kroz Srbiju, Podsećamo se užasnog događaja koji se desio u Smederevu. Zbog sumnje da su na blud primorali E.M. (26) četvorici mladića iz okoline Smedereva je policija uhapsila u spektakularnom hapšenju.\n"Oštećena je premeštena iz njenog doma, ova četvorica su u pritvoru, dvojica od njih imaju austrijsko državljanstvo, a za jednim osumnjičenim se još uvek traga, to je jedino što u ovoj fazi istrage možemo da podelimo s javnošću", tada su nam rekli u smederevskom Višem tužilaštvu. Proverili smo i posle nekoliko godina dva osumnjičena još uvek nisu uhapšena i pronađena.\nKako je došlo do toga da ova mlada žena, prema nezvaničnim saznanjima – udata, čak je navodno njen muž prijatelj ili poznanik četvorice momaka s kojima je sela u kola, da bi je oni potom odvezli na mesto gde je imala seks sa svom četvoricom – istraga tek treba da utvrdi.\nMladići, nezvanično saznajemo, brane se tvrdeći da je seks bio dobrovoljan, navodno imaju i snimke na telefonu koji to dokazuju, a da je motiv za njihovo prijavljivanje to što je "nisu častili": "To što oni koriste kao izgovor, što se ona kao smeje na snimku sa telefona, da je to navodno dokaz da je sve bilo dobrovoljno, ne mora ništa da znači, moguće da je bila pod dejstvom opijata", kažu u izvoru bliskom istrazi.\nU smederevskom Višem sudu su potvrdili da su Ambasadu Austrije u Beogradu obavestili o činjenici da su im, zbog mogućeg uticaja na svedoke, pritvorena dvojica državljana. Naime, njihovi roditelji su radili u Austriji, a oni su se tamo i rodili i tako stekli državljanstvo. Sumnja se da je peti učesnik, za kojim policija traga, prešao granicu i da se on možda već nalazi u Austriji.


Stručnjaci: Moskva neće verovati Turskoj na reč kao ranije - Sputnjik Srbija\n10:45 28 Januar 2021\nStručnjaci: Moskva neće verovati Turskoj na reč kao ranije\n11:25 09.08.2016 (osveženo 11:27 09.08.2016) Preuzmite kraći link\nSaradnja između Rusije i Turske u svim sferama trebalo bi da napreduje maksimalnom brzinom — od obnavljanja „Turskog toka“, pa sve do saradnje u Siriji, ocenili su za Sputnjik ruski stručnjaci.\nZamenik direktora Fonda nacionalne energetske bezbednosti Aleksej Grivač kaže da je obnavljanje „Turskog toka“ u uzajamnom interesu, s obzirom da su Turskoj potrebne dugoročne isporuke gasa, a da joj je u tom smislu Rusija najbolji partner.\nPutin i Erdogan menjaju sliku sveta\n„Moskva je čak i za vreme krize u odnosima ispunjavala sve obaveze u toj sferi i nikada nije koristila, kako kažu naši prijatelji na Zapadu, ’gasno oružje‘, odnosno nikada nije ucenjivala Ankaru“, podsetio je Grivač.\nKako kaže, trenutno Turska godišnje dobija od 12 do 14 milijardi kubika gasa preko Ukrajine i drugih evropskih zemalja, dok će zahvaljujući „Turskom toku“ zemlja dobijati iste količine gasa direktno iz Rusije, bez tranzitnih rizika.\n„Mislim da postoje dobre šanse za obnavljanje ’Turskog toka‘. Drugo je pitanje da li će se promeniti konfiguracija projekta i koje garancije će dati Ankara, jer je očigledno da joj Moskva neće verovati na reč kao ranije“, naglašava Grivač.\nGeneral turskog ratnog vazduhoplovstva u penziji i doktor istorijskih nauka Erdogan Karakuš primećuje da je je niz zemalja protiv zbližavanja Moskve i Ankare, dodajući da je pokušaj državnog udara u julu ove godine najbolji dokaz za to.\n„Zapad i, pre svega, SAD su veoma zabrinuti zbog normalizacije rusko-turskih odnosa. Susret u Sankt Peterburgu je važan za ceo region jer poboljšanje naših odnosa stvara prepreku za realizaciju američkog geopolitičkog projekta ’Veliki bliski istok‘, koji podrazumeva takozvanu demokratizaciju regiona i uspostavljanje marionetskih vlada“, rekao je on.\nPutin i Erdogan počinju sve ispočetka\nPrema njegovim rečima, Rusija i Turska bi mogle da doprinesu stabilizaciji situacije u Siriji, pa je zato saradnja u oblasti regionalne bezbednosti od izuzetne važnosti.\nMihail Nejžmakov sa Instituta za globalizaciju i društvene trendove kaže da će dve zemlje tražiti dodirne tačke povodom sirijskog pitanja.\nKako kaže, jasno je da Moskva i Ankara imaju različite stavove kada je reč o Asadu i njegovom timu, ali i podseća da se stavovi Irana i Turske povodom Sirije takođe ne poklapaju, što ni na koji način ne ometa međusobnu saradnju u drugim oblastima.\n„U Sankt Peterburgu će doći do kompromisa jer je sada povoljan trenutak za usaglašavanje određenih pitanja, ali ne bi trebalo imati preterana očekivanja od tog sastanka, jer Turska sigurno neće obustaviti podršku militantima koji se bore protiv Asada“, napominje Nejžmakov.\nSa druge strane, skreće pažnju Nejžmakov, može se očekivati da će Turska pooštriti politiku prema DAEŠ-u, jer je Ankara već napravila nekoliko koraka u tom pravcu, ali je stanje i dalje daleko od toga da Rusija i Turska imaju zajedničku viziju sirijske budućnosti.\n10:44 Efikasnost ruske vakcine u stvaranju ćelijskog imuniteta blizu 100 odsto